ΑΕΚ με Τιμούρ στη Λάρισα, σημαίνει πρόωρη απόσυρση από την κούρσα | AEK Fans Blog\nΑΕΚ με Τιμούρ στη Λάρισα, σημαίνει πρόωρη απόσυρση από την κούρσα\nWritten By geopu21 on Τρίτη, 4 Οκτωβρίου 2016 | 22:52\nΟ Κώστας Μιαούλης γράφει για τον…φευγάτο Κετσπάγια και την επικοινωνιακή αοριστεία που βάζει σε κίνδυνο και τη συνέχεια της ΑΕΚ στο πρωτάθλημα. Για να μπω με τη μία στο ψητό. Αν η ΑΕΚ πιστεύει και φυσικά αυτό είναι το σωστό, πως θα πάει να χτυπήσει τον τίτλο, δεν μπορεί να το κάνει με τον Κετσπάγια προπονητή. Ο τρόπος με τον οποίο έχασε η Ενωση την Κυριακή ήταν πολύ χειρότερος από εκείνον της περασμένης σεζόν, όταν ο Δέλλας έφυγε από την ομάδα. Στο κάτω της γραφής η ομάδα τότε ήταν μέχρι το 60’ πίσω με 1-0, πλην όμως το πάλευε και με μία διαιτησία που έπαιξε σε εκείνο το ματς τους γηπεδούχους, ειδικά στη φάση του πρώτου τέρματος. Ο Δέλλας έφυγε για τη λάθος αλλαγή.\nΟ Κετσπάγια τον ίδιο παίκτη (Σιμόες), δεν τον χρησιμοποίησε καν με αποτέλεσμα να δούμε αυτό το τραγικό κέντρο. Με την κατάσταση να έχει φτάσει σε μια πραγματικότητα που φέρνει τον Κετσπάγια στην έξοδο, είναι σα να παραδέχεσαι πως δεν τον πιστεύεις, αλλά δεν τον διώχνεις γιατί δεν βρίσκεις και κάτι. Κι επιπλέον αυτή τη φορά δεν μπορεί να υπάρχει το «σωσίβιο» Μανωλά.\nΜία επισήμανση πριν πάω στο ματς της Κυριακής. Επειδή πολλοί τα έβαλαν με εύκολο στόχο όπως ήταν ο Λαμπρόπουλος, ήταν και ο Γιόχανσον απαράδεκτος στο ματς του Φαλήρου. Γιατί εκείνος είχε 8 λάθη για ένα κλέψιμο και ο Λαμπρόπουλος 4 λάθη και 2 κλεψίματα. Άρα, τουλάχιστον με βάση τους αριθμούς ο Σουηδός ήταν πολύ χειρότερος από τον παίκτη που του χρεώθηκε σε μεγάλο βαθμό η ήττα γιατί ήταν εκείνος που έκανε σφάλμα στο 2ο γκολ. Αλήθεια στο πρώτο γκολ, δεν έκανε κανείς λάθος πάσα στην αρχή της φάσης; Ο Γιόχανσον ήταν βασικός υπαίτιος για την τρικυμία των πρώτων εφιαλτικών 27-28 λεπτών, όπου έχει πουλήσει την μπάλα τουλάχιστον 4-5 φορές. Επίσης θέλω να επισημάνω και κάτι ακόμα. Παρά το γεγονός πως ο Λέσκοτ, όπως και κάθε αμυντικός βλέποντας μπροστά του το χάος, έβγαινε μακριά από την περιοχή μπας και προλάβει κανένα κακό, με αποτέλεσμα να εκτεθεί αρκετές φορές, έσωσε και φάσεις, όπως εκείνη στο 40’ με τον Φορτούνη να είναι φάτσα με το γκολ. Όπως τόνισα και πολλές φορές την Κυριακή, παρότι φαίνεται ανεδαφικό μετά από τέτοια ήττα, το σκορ χωρίς τον Ουκρανό και τον Άγγλο θα είχε πάρει…μυθικές διαστάσεις από το πρώτο μέρος την Κυριακή.\nΠάμε τώρα στο δια ταύτα. Με το ημερολογιακό έτος από τις 17 Οκτωβρίου του 2015, όταν η Ενωση είχε δεχτεί την βαριά ήττα από τους «ερυθρόλεκους», να μην έχει συμπληρώσει ακόμα 365 ημέρες, η ΑΕΚ πάει για 4ο προπονητή. Όταν λοιπόν μία διοίκηση πάει για 4ο προπονητή, σε λιγότερο από έναν χρόνο, το πρόβλημα είναι πρωτίστως δικό της. Ακόμα και αν υποθέσουμε πως και οι τρεις (Δέλλας, Πογέτ, Κετσπάγια) είναι κακοί προπονητές, η ευθύνη βαραίνει πρώτα την διοίκηση της ΑΕΚ. Τουλάχιστον για τον 2ο δεν θα ισχυριστώ πως ανήκει σε αυτή την κατηγορία και σίγουρα μεγάλο μέρος του Κυπέλλου, αλλά και των νικών στα ντέρμπι είναι κάτι που πρέπει να το πιστώσει κανείς.\nΈνα πράγμα που γράφω και λέω πάντοτε για όλες τις ομάδες, είναι πως η ευθύνη του να βρουν έναν προπονητή με τον οποίο θα ταιριάζουν τα χνώτα τους, αποτελεί προτεραιότητα. Κατανοεί κανείς, από την πορεία των πραγμάτων, πως η ΑΕΚ ποτέ δεν πίστεψε τον Κετσπάγια και τώρα έχει να διαχειριστεί μία ακόμα κρίση, περίπου τέτοια εποχή, με τον Γεωργιανό να είναι υπ’ ατμόν. Απλά η πίεση από το ναυάγιο στην υπόθεση Μοντανιέ, υποχρέωσε την ΠΑΕ σε αυτή την κίνηση. Προσωπικά ποτέ δεν κρίνω κάποιον πριν δουλέψει. Ωστόσο στην περίπτωση του Κετσπάγια, πέρα από τα αποτελέσματα και τα λάθη, φαίνεται να υπάρχει και ένα πρόβλημα στο πώς διαχειρίζεται την κατάσταση στα αποδυτήρια. Συμπερασματικά η ΠΑΕ δεν μπορεί βρει μέχρι τώρα, έναν προπονητή που να ταιριάζουν τα «θέλω» της και οι πεποιθήσεις της για το ποδόσφαιρο, που θέλει η ομάδα να παίξει.\nΑν η ΑΕΚ θέλει ακόμα να διεκδικήσει τον τίτλο, οφείλει να βρει άμεσα νέο τεχνικό. Οι ποδοσφαιριστές οποιασδήποτε ομάδας, όταν αντιλαμβάνονται πως ο προπονητής είναι τελειωμένος, σε ποσοστό πολύ υψηλό στο επόμενο ματς, είναι πέρα-βρέχει. Ειδικά όταν ο τεχνικός αυτός εξ’ αρχής δεν έχει αναπτύξει καμία συναισθηματική και ψυχική σύνδεση με το ρόστερ της ομάδας. Άρα λοιπόν, εδώ έχουμε να κάνουμε με έναν προπονητή που μετά από τη συνάντηση που είχε με τους υπεύθυνους της ομάδας ανακοίνωσε από μόνος του πως μένει και με μία ομάδα που διαρρέει, δίχως να το ανακοινώνει, πως ο προπονητής μένει μέχρι να φύγει. Αν αυτό δεν λέγεται μύλος, πως αλλιώς μπορεί το χαρακτηρίσει κανείς;\nΣτην Ενωση, εφόσον έχουν αποφασίσει πως ο Κετσπάγια είναι τελειωμένη υπόθεση, έπρεπε να έχουν βρει προπονητή χθες. Αν θέλετε και σε πιο ακραία περίπτωση να τοποθετηθεί επίσημα πως τον στηρίζει και ας τον έδιωχναν μετά από μία μέρα. Δηλαδή η ΑΕΚ αν δεν βρει τον προπονητή που θέλει θα πάει στο «Αλκαζάρ» με έναν κόουτς που είναι υπό προθεσμία; Σε μία έδρα που ο Ολυμπιακός έχασε και άρα μπορεί να καλύψει έδαφος με νίκη και να μείνει κοντά στην κορυφή, πρέπει να πάει με τις καλύτερες δυνατές προϋποθέσεις τούτη τη στιγμή. Αν πάει με τον Κετσπάγια θα είναι σα να θέλει να βγάλει τα μάτια της και να μείνει κι άλλο πίσω.\nΓια να μην δουλευόμαστε κιόλας μεταξύ μας, ας αναρωτηθεί μέσα του οποιοσδήποτε φίλος της ΑΕΚ τι θα έλεγε, αν αυτή η κατάσταση με τον προπονητή να αυτο-ανακοινώνει την παραμονή του και την ΠΑΕ να τηρεί δημόσια σιγή ιχθύος, αλλά στη γραμμή της προς τα ΜΜΕ να ισχυρίζεται πως «μένει μέχρι να φύγει», συνέβαινε σε μία από τις αντίπαλες μεγάλες ομάδες...


Πρωτεινη με δεξτροζη\n16-10-19 03:33 #1\nειμαι 22 χρονων 74 βαρος και για μερικους μηνες τωρα περνω whey πρωτεινη της οn. προσφατα ενας τύπος σε ενα καταστημα με συμπληρώματα μου είπε μαζί με την πρωτείνη να πέρνω και δεξτρόζη γιατι αφομοωνεται καλύτερα. οποτε η ερωτηση μου είναι, πόση ποσοτητα δεξτόζης να αναμιγείω με την πρωτείνη. σημειοτεον περνω 2 σκουπ τη μερα πρωτείνη το ενα απο τα δυό μετα την προπονηση, και προπονηση παω 3-4 φορες την βδομαδα. να περνω την δεξτρόζη καθε μερα στο ιδιο μιγμα με την πρωτεινη ? ευχαριστω πολυ\n16-10-19 20:15 #2\n18-10-19 19:18 #3\nΑρχικό μήνυμα απο nickal\nΚαλησπέρα φίλε, έχει ένα Point να βαλεις υδατάνθρακα στο μεταπροπονητικό για την κορτιζόλη και το ανέβασμα της ινσουλίνης, διάβασε ένα αρθρο εδώ.\nΑπο εκεί κια πέρα πολλές μεταπροπονητικές φορμουλες έχουν υδατάνθρακα και πολλές φορές πολλών πηγών για αυτόν τον λόγο.\nΑπό την άλλη κάποιοι πάνε με ένα καθαρό ρόφημα πρωτεϊνης και μετα για στέρεο γεύμα, όπως περιγράφει ο Διονύσης.\nΈνα καλό δείγμα είναι να το κάνεις για ένα ικανοποιητικό διάστημα (πχ 2-4 εβδομάδες) και με τους 2 τρόπους, για να δείς πως σου κουμπώνει.


Relaxdays Εταζέρα με 2 Επίπεδα από Σχιστόλιθο - Anthracite / Silver - 4052025307301\nNavaris Felt Firewood Basket Καλάθι Μεταφοράς Ξύλων - Περιοδικών - Τακτοποίησης - 40 x 23 x 39 cm - Gray - 45832.02\nNavaris Σετ 3 Επαναχρησιμοποιούμενα Καλύμματα - 48778.01.03\nNavaris Σετ με 2 Κεραμικά Μπολ Φαγητού και Νερού με Βάση από Μπαμπού για Κατοικίδια - Blue - Yellow - 55428.1.06\nΕίναι ώρα ..\nNavaris Ονυχοδρόμιο Κρεβάτι Γάτας - Grey - 52414.01\nΚωδικός Προϊόντος: 32-3-01-5\nΤο θέλεις αύριο (27/01); Παράγγειλε το μέσα σε 13 Ώρες, 30 Λεπτά\nΑυτή η εταζέρα από σχιστόλιθο και γυαλιστερό μέταλλο μαγνητίζει τα βλέμματα σε κάθε τραπέζι. Λαχταριστά αρτοσκευάσματα όπως μάφινς, μπισκότα, σνακ, finger food μπορούν να τοποθετηθούν όμορφα και να σερβιριστούν στα 2 επίπεδα της εταζέρας.\nΗ στρογγυλή λαβή διευκολύνει τη μεταφορά από την κουζίνα στην τραπεζαρία.\nΣτο κάτω μέρος της βάσης, τα προστατευτικά αφρού έχουν αντιολισθητικό αποτέλεσμα και αποτρέπουν τις αντιαισθητικές γρατζουνιές στην επιφάνεια του τραπεζιού σας.\nΣημείωση: Ο σχιστόλιθος είναι ένα φυσικό προϊόν. Αυτή η πέτρα δεν μπορεί να κοπεί 100% ευθεία. Οπότε, οι άκρες μπορεί να διαφέρουν.\nΓια κομψό σερβίρισμα αρτοσκευασμάτων\nΕπίσης, για σερβίρισμα σνακ και φρούτων\nΑντιολισθητικά προστατευτικά για προστασία από γρατζουνιές\nΕύκολη μεταφορά χάρη στη στρογγυλή λαβή\nΥπέροχος συνδυασμός σχιστόλιθου και γυαλιστερού μετάλλου\nΔιαστάσεις H x Ø: περίπου 23 x 25 cm\nØ πάνω ράφι: περίπου 20 cm\nØ κάτω ράφι: περίπου 25 cm\nΑπόσταση μεταξύ ορόφων: περίπου 10 cm\nΖυγίζει περίπου 1,4 κιλά\nΚατασκευασμένο από σχιστόλιθο & μέταλλο\nΣε ανθρακί & ασημί χρώμα\n1x Εταζέρα σε μεμονωμένα μέρη\nRelaxdays Στρόγγυλο Διακοσμητικό Ράφι Τοίχου με 3 Διαμερίσματα - Natural / Black - 4052025289270\nΠείτε αντίο στη βαρετή διακόσμηση με αυτό το εξαιρετικό στρόγγυλο διακοσμητικό ράφι τοίχου.Ο απλός γεωμετρικός του σχεδιασμός, το μαύρο σίδερο και το ..\nRelaxdays Ξύλινο Αξεσουάρ Μπάνιου από Bamboo - Natural - 4052025221768\nΟλοκληρώστε το μπάνιο σας με χρήσιμα αξεσουάρ σε φυσικό στυλ. Το σετ από μπαμπού περιέχει ένα δοχείο για οδοντόβουρτσες, έναν διανομέα σαπουνιού και μ..\nNavaris Επαναχρησιμοποιούμενα Σακουλάκια Φαγητού - White / Black / Orange - 51976.01\nΦτιάξτε τα δικά σας γεύματα στο σπίτι με τα ειδικά σακουλάκια φαγητού της Navaris. Μπορείτε να ετοιμάσετε διάφορα γεύματα για το παιδί σας όπως πουρές..\nNavaris Δοχείο Καφέ με Κουτάλι - 1800ml - 50787.3.19\nΚρατήστε τον καφέ σας φρέσκο με αυτό το ειδικό δοχείο καφέ της Navaris!Το δοχείο διαθέτει ειδικό αεροστεγές καπάκι δίνοντας σας τη δυνατότητα να απολα..\nNavaris Bento Box with Bamboo Lid Δοχείο Φαγητού με Καπάκι από Μπαμπού - 1.1L - Black - 47540.01.2\nΑναβαθμίστε τη διακόσμηση στη κουζίνα σας με αυτό το ξύλινο σετ 4 τεμαχίων με μαγειρικά σκεύη.Τα μαγειρικά σκεύη που περιλαμβάνονται στο σετ είναι όλα..\nNavaris Μεταλλικό Σουρωτήρι με Λαβές από Ανοξείδωτο Ατσάλι - Silver - 48522.01\nΣτραγγίξτε, ξεπλύνετε και σερβίρετε φαγητό με ευκολία και στυλ με το μεταλλικό σουρωτήρι από τη Navaris. Η vintage εμφάνιση θα προσθέσουν μια κομψή πι..\nRelaxdays Διανομέας για Λάδι και Ξύδι 2 σε 1 - Clear - 4052025276683\nΑυτός ο διανομέας 2 σε 1 για λάδι και ξύδι πείθει με την εξαιρετική του εμφάνιση, και θα τραβήξει τα βλέμματα όλων στην κουζίνα σας. Ο διανομέας κρατά..\nRelaxdays Εταζέρα με 3 Επίπεδα - White / Natural - 4052025955090\nΗ εταζέρα είναι ιδανική για να παρουσιάσετε σνακ, φρούτα, γλυκά και πολλά άλλα με ελκυστικό τρόπο στους καλεσμένους σας. Κατασκευασμένη από μπαμπού κα..\nRelaxdays Θήκη Μαχαιριών για Συρτάρι από Μπαμπού - Natural - 4052025288358\nΜε αυτό το ένθετο μαχαιριού θα αποφύγετε την ενοχλητική αναζήτηση για το σωστό μαχαίρι. Η θήκη μαχαιριού μπαμπού μπορεί να τοποθετηθεί και στην επιφάν..


«Show me a Hero» και θα σου δείξω μια σειρά που περιμένουμε σαν τρελοί | FLIX\n«Show me a Hero» και θα σου δείξω μια σειρά που περιμένουμε σαν τρελοί\nΟ δημιουργός του «The Wire» επιστρέφει με μια ακόμη «αστική» ιστορία σκηνοθετημένη από τον Πολ Χάγκις του «Crash».\n14 Ιούλ 2015 Γιώργος Κρασσακόπουλος\nΤο «Show me a Hero» είναι βασισμένο στο ομώνυμο nonfiction βιβλίο της Λίζα Μπέλκιν που ακολουθεί την αληθινή ιστορία του δημάρχου της μικρής πόλης του Γιόνκερς στην πολιτεία της Νέας Υόρκης ο οποίος στην δεκαετία του 60 αναγκάστηκε να χτίσει μια σειρά από κατοικίες για ανθρώπους χαμηλών εισοδημάτων σε μέχρι τότε ολοκληρωτικά «λευκές» γειτονιές.\nΑυτό που αντιμετώπισε όπως μπορείτε να φανταστείτε ήταν μια σειρά από γραφειοκρατικά και πολιτικά εμπόδια και την αντίσταση των λευκών κατοίκων που έφτασε μέχρι το σημείο της οργής και της έκρηξης.\nΔιχασμένος ανάμεσα στην απόφαση του ομοσπονδιακού δικαστηρίου που τον υποχρεώνει να προχωρήσει στην κατασκευή των κατοικιών και στο πλήγμα που θα δεχτεί η δημοτικότητα του, θα προσπαθήσει να βρει την χρυσή τομή σε έναν γόρδιο δεσμό που έχει χωρίσει την ίδια του την πόλη στα δύο.\nΟ Οσκαρ Αϊζακ πρωταγωνιστεί, ενώ οι Κάθριν Κίνερ, Αλφρεντ Μολίνα, Γουινόνα Ράιντερ, Τζέιμς Μπελούσι και μια σειρά από άλλους αναγνωρίσιμους ηθοποιούς, η μίνι σειρά θα κάνει την πρεμιέρα της στο ΗΒΟ στις 16 Αυγούστου και αναμένεται ήδη ως ένα από τα τηλεοπτικά γεγονότα του καλοκαιριού.\nΠροηγούμενο Η Ελληνική διαπραγμάτευση μέσα από το βιτριολικό χιούμορ του Τζον Ολιβερ Επόμενο X-Men Apocalypse: το trailer διέρρευσε!\nΜήπως η μεγάλη επιστροφή της Γουινόνα Ράιντερ θα γίνει στην μικρή οθόνη;


tromaktiko: Τα 3 λάθη που κάνετε στη δίαιτα\nΤα 3 λάθη που κάνετε στη δίαιτα\nΜε σωστή διατροφή και άσκηση η απώλεια βάρους είναι δυνατό να επιτευχθεί...\nΌμως, οι πειρασμοί είναι πολλοί και μπορούμε να παρασυρθούμε εύκολα, αν δεν έχουμε αυτοσυγκράτηση και θέληση. Αυτό θα έχει ως αποτέλεσμα να παχύνουμε και να χάσουμε την πορεία μας προς την επίτευξη του αδυνατίσματος που επιθυμούμε.\nΠέρα όμως από την κατανάλωση περισσότερης ή πιο λιπαρής τροφής, υπάρχουν και άλλοι λόγοι που μπορούν να αποτρέψουν την απώλεια βάρους, ακόμη και να μας προσθέσουν κιλά.\nΟ λόγος για μικρές, απλές καθημερινές συνήθειες που όμως μπορούν να αποβούν μοιραίες για το στόχο μας αν γίνονται με λάθος τρόπο.\nΔεν μασάμε καλά και τρώμε γρήγορα\nΗ εντολή της πληρότητας του στομάχου προς τον εγκέφαλο θέλει κάποια ώρα για να δοθεί. Επομένως, αν τρώμε γρήγορα, τότε έχουμε το περιθώριο να καταναλώσουμε μεγαλύτερες ποσότητες φαγητού μέχρι να νιώσουμε χορτάτοι.\nΑν όμως μασάμε καλύτερα, κάνουμε περισσότερη ώρα για να καταναλώσουμε μια μπουκιά κι έτσι τρώμε λιγότερο. Άρα προκειμένου να καταφέρουμε να πετύχουμε μια απώλεια βάρους θα πρέπει να τρώμε αργά και να μασάμε πολύ καλά το φαγητό μας.\nΤο να μην κοιμόμαστε καλά και αρκετά μπορεί να οδηγήσει σε αύξηση του βάρους, ακόμη κι αν έχουμε προσέξει αρκετά την διατροφή μας όλη μέρα.\nΑυτό συμβαίνει διότι ο ανεπαρκής ύπνος οδηγεί σε μεγαλύτερη έκκριση της γκρελίνης, μιας ορμόνης που μας κάνει να πεινάμε περισσότερο και αυξάνει το λίπος.\nΕπίσης, η έλλειψη ύπνου κάνει τον οργανισμό μας να παράγει μεγαλύτερα ποσοστά ινσουλίνης, η οποία ευνοεί την εναπόθεση λίπους.\nΑπό την άλλη μεριά, κατά την διάρκεια του ύπνου ο οργανισμός μας δημιουργεί κάποιες ορμόνες που έχουν σχέση με το μεταβολισμό, τον κορεσμό, αλλά και την αίσθηση της πείνας, καθώς και τους μηχανισμούς εναπόθεσης του λίπους.\nΕπομένως, ο καλός ύπνος οδηγεί σε καλύτερες καύσεις και μείωση της αίσθησης της πείνας.\nΗ στέρηση οδηγεί σε υπερβολές\nΌταν κάνουμε δίαιτα δεν θα πρέπει να ακολουθούμε κάποιο εξαντλητικό πρόγραμμα διατροφής και να στερούμαστε τροφές που μας αρέσουν. Η καλύτερη τακτική είναι να τρώμε απ’ όλα, αλλά με μέτρο.\nΜε αυτό τον τρόπο δεν θα νιώθουμε πως κάνουμε δίαιτα και δεν θα ψάχνουμε την ευκαιρία να καταναλώσουμε κάτι που έχουμε στερηθεί.\nΔιότι μόλις καταφέρουμε να φάμε κάτι που μας έχει λείψει πολύ, το πιο πιθανό είναι να «πέσουμε με τα μούτρα» και να φάμε περισσότερο απ’ ότι θα έπρεπε.\nΤο καλύτερο λοιπόν που πρέπει να κάνουμε είναι να τρώμε μικρά και συχνά γεύματα με ότι θέλουμε. Αυτό θα μας βοηθήσει να χάσουμε βάρος και να πετύχουμε το στόχο μας.


Kyparissia News Blog: Παγκόσμια παρουσίαση της VW στην Costa Navarino\nΠαγκόσμια παρουσίαση της VW στην Costa Navarino\nΌπως αναμενόταν και είχαμε αναφέρει τις προηγούμενες ημέρες, ξεκίνησε η πρώτη παρουσίαση των νέων μοντέλων της αυτοκινητοβιομηχανίας VW στην περιοχή μας και συγκεκριμένα στις εγκαταστάσεις της Costa Navarino, ενώ πραγματοποιούνται δοκιμαστικές διαδρομές (test drive) από τους συνεργάτες της VW που συρρέουν κατά δεκάδες εκατοντάδες καθημερινά στην περιοχή προερχόμενοι από όλες τις γωνιές του πλανήτη, στις γύρω περιοχές όπως Γαργαλιάνοι, Μαραθούπολη κλπ.\nΝα σημειώσουμε ότι το ενδιαφέρον είναι παγκόσμιο καθώς μιλάμε για την πρώτη παγκόσμια παρουσίαση των νέων μοντέλων της Γερμανικής εταιρείας προκειμένου να "τα γνωρίσουν" οι επίσημοι συνεργάτες τους , οι οποίοι φτάνουν στην περιοχή με προγραμματισμένες αλλά και πτήσεις τσάρτερ μέχρι την Καλαμάτα και ειδικά για τον σκοπό αυτό, ναυλωμένα λεωφορεία από το αεροδρόμιο της Καλαμάτας στην περιοχή της Τριφυλίας.\nΑκολουθεί το ρεπορτάz του φίλου Ηλία Γιαννόπουλου στο "ΘΑΡΡΟΣ" καθώς και πλήθος φωτογραφιών\nΔοκιμαστικές διαδρομές, από χθες, μέχρι τη Μαραθόπολη\nΞεκίνησαν χθες οι δοκιμαστικές διαδρομές, μέχρι τη Μαραθόπολη, του νέου μοντέλου Passat της Volkswagen, στο πλαίσιο της παγκόσμια παρουσίασης στην Costa Navarino στην Τριφυλία! Το "Passat Experience" θα ολοκληρωθεί στις αρχές Δεκεμβρίου και σε αυτό θα συμμετάσχουν, συνολικά, περισσότερα από 20.000 άτομα, στελέχη και εμπορικοί αντιπρόσωποι της VW σε όλο τον κόσμο, για το ντεμπούτο της 8ης γενιάς Passat!\nΈνα από τα βασικά θέματα της εκδήλωσης αυτής - διάρκειας περίπου εννέα εβδομάδων - είναι τα νέα πρωτοποριακά συστήματα υποβοήθησης και ασφάλειας που διαθέτει το επιτυχημένο μοντέλο. «Το Passat ήταν πάντα το σύμβολο της τεχνολογικής προόδου και τώρα, η όγδοη γενιά του μοντέλου, συγκεντρώνει τις πιο προηγμένες τεχνολογίες της εποχής μας, καθιστώντας το σημείο αναφοράς στην κατηγορία του. Το συνέδριο θα αποκαλύψει στους συνεργάτες μας πόσο καινοτόμο και αποτελεσματικό είναι το καινούργιο αυτοκίνητό μας», σύμφωνα με τον κ. Xavier Chardon, επικεφαλής Marketing Επιβατικών Αυτοκινήτων Volkswagen.\nΟι συμμετέχοντες έχουν την ευκαιρία να παρακολουθήσουν ένα πρόγραμμα που καλύπτει όλες τις πτυχές των συστημάτων υποβοήθησης οδηγού, ενημέρωσης, ψυχαγωγίας και άνεσης που διαθέτει το νέο Passat. Επίσης, έχουν την ευκαιρία για εκτενή δοκιμαστική οδήγηση, καθώς σε όλη τη διάρκεια του συνεδρίου θα υπάρχουν στη διάθεση των συμμετασχόντων περισσότερα από 200 Passat με διαφορετικούς κινητήρες και εξοπλισμό. Χθες ήταν η πρώτη μέρα των δοκιμαστικών διαδρομών, που είναι δύο, με τερματικό για στάση στη Μαραθόπολη.\nΗ μία διαδρομή είναι από Costa Navarino – Τραγάνα – Μαραθόπολη και η άλλη από Costa Navarino – Χώρα – Αμπελόφυτο – Πύργος - Φλόκα – Γαργαλιάνοι – Μαραθόπολη. Η επιστροφή των αυτοκινήτων θα γίνεται αντίστροφα στις διαδρομές των γκρουπ. Στη Μαραθόπολη τα αυτοκίνητα σταθμεύουν στο δρόμο από την εκκλησία της Μεταμόρφωσης του Σωτήρος μέχρι το Φάρο. Εκεί είναι στημένο και ένα πάνελ με το καινούργιο μοντέλο της VW.\nΣτο Φάρο, τα στελέχη και οι εμπορικοί αντιπρόσωποι, έχοντας οδηγήσει τα αυτοκίνητα, ανταλλάσουν απόψεις, χαλαρώνουν με καφέ και κέρασμα και ενημερώνουν τους συνεργάτες για τη συμπεριφορά του αυτοκινήτου στο δρόμο. Στο χώρο εκείνο εκθέτουν τοπικά προϊόντα συνεταιρισμοί και επιχειρήσεις της Τριφυλίας.\nΣτη Μαραθόπολη βρέθηκε χθες, με συνεργάτες του, και ο δήμαρχος Τριφυλίας, Παναγιώτη Κατσίβελας, ο οποίος δήλωσε: «Σήμερα (σ.σ. χθες) αρχίζει η μεγάλη εκδήλωση της VW στην περιοχή του Δήμου μας. Η περιοχή των Γαργαλιάνων και της Μαραθόπολης, αλλά και των άλλων χωριών, του Πύργου και της Φλόκας, έρχονται πλέον στο γίγνεσθαι του παγκόσμιου τουρισμού. Είναι μια πάρα πολύ σημαντική μέρα, μιας και χιλιάδες μάτια, εκατομμύρια άνθρωποι, θα γνωρίσουν αυτή την περιοχή. Πιστεύω ότι οι συνέπειες αυτού του γεγονότος θα είναι πολλαπλάσιες, τις οποίες θα δούμε στο μέλλον. Ο Δήμος υποστήριξε αυτή τη δραστηριότητα, έκανε ό,τι ήταν ανθρωπίνως δυνατόν, ώστε να καταφέρουμε να έχουμε μια καλή παρουσία τόσο της περιοχής όσο και γενικότερα του Δήμου. Και τώρα και εις το μέλλον, οποιαδήποτε ενέργεια έχει να κάνει με την προβολή της Τριφυλίας θα είναι πρωτεύουσας και σημαντικής επιλογής μας, ώστε να ξεφύγουμε απ’ την καθημερινότητα, να μπούμε πάλι δυναμικά και να δημιουργήσουμε, να φύγουμε απ’ την Τριφυλία που έφευγε και να δημιουργήσουμε την Τριφυλία που έρχεται!».\nΑκολουθούν φωτογραφίες από την δημοσίευση του Ηλία Γιαννόπουλου\nαναρτήθηκε Τετάρτη, Οκτωβρίου 08, 2014


Οι 20 πιο αποδοτικές καριέρες στον κόσμο - επιλέγοντας μια σταδιοδρομίαΔιαβάστε Περισσότερα\nΚύριος επιλέγοντας μια σταδιοδρομία Οι 20 πιο αποδοτικές καριέρες στον κόσμο\nΟι 20 πιο αποδοτικές καριέρες στον κόσμο\nΕνώ οι περισσότεροι άνθρωποι επικεντρώνονται στη νομισματική πλευρά μιας εργασίας, συχνά ξεχνούν τον παράγοντα απόλαυσης. Πώς μπορείτε να περάσετε το μεγαλύτερο μέρος της αφυπνιστικής ζωής σας κάνοντας μια δουλειά της οποίας η μόνη ανταμοιβή είναι μια μεγάλη αμοιβή; Δεν μου φαίνεται πολύ μεγάλη ζωή!\nΈτσι, αντί να ψάχνετε για χρηματικές ανταμοιβές, αρχίστε να εξετάζετε τι έχει νόημα για εσάς, τι θα αισθανόσασταν ικανοποιημένος να κάνει καθημερινά και πώς θα πιέζατε τον εαυτό σας να αγωνιστείτε για περισσότερη εντός αυτής της θέσης.\nΓια να σας καθοδηγήσουμε στο σωστό δρόμο και να σας δώσουμε κάποιες προτάσεις, έχουμε συντάξει μια λίστα με τις 20 καλύτερες καριέρες εκεί έξω.\n1. Δάσκαλος νηπιαγωγείου\nΜέσος μισθός: $ 56.900 / £ 24.000\nΕνώ οι εκπαιδευτικοί νηπιαγωγείων δεν κερδίζουν υψηλό μισθό, βρίσκουν τη δουλειά τους να εκπληρώνει. Καθώς είναι κυρίως υπεύθυνοι για την εκπαίδευση ενός παιδιού, οι εκπαιδευτικοί νηπιαγωγείων βρίσκουν μεγάλη ικανοποίηση γνωρίζοντας ότι έχουν βοηθήσει έναν άνθρωπο να μεγαλώσει και να αναπτύξει τις δεξιότητές του.\nΜέσος μισθός: $ 47, 100 / £ 36, 708\nΑνεξάρτητα από τη θρησκεία που ακολουθείτε, ως κληρικός, θα είστε υπεύθυνοι για την οργάνωση θρησκευτικών εργαστηρίων και θα προσφέρετε πνευματική βοήθεια. Ενώ αφιερώνοντας ολόκληρη τη ζωή σας στην πίστη σας δεν θα σας φέρει πολλά χρήματα, θα εξασφαλίσετε ότι είστε απόλυτα ικανοποιημένοι.\n3. Δάσκαλος Αγγλικών\nΜέσος μισθός: $ 63.730 / £ 42.363\nΩς καθηγητής Αγγλικών, μπορείτε να διδάξετε σε οποιαδήποτε χώρα και σε οποιοδήποτε επίπεδο προτιμάτε, επιτρέποντάς σας να κινηθείτε χωρίς να ανησυχείτε για την καριέρα σας. Είναι επίσης πολύτιμη δουλειά που σας επιτρέπει να μοιραστείτε τις γνώσεις σας με άλλους και να τους βοηθήσετε να αναπτύξουν τις γλωσσικές τους δεξιότητες.\nΜέσος μισθός: $ 197.070 / £ 102.425\nΑν και ο χειρουργός είναι αγχωτικός, είναι επίσης ανταμείβοντας δεδομένου ότι έχετε τόσο σημαντικό αντίκτυπο στην παροχή βοήθειας στους ασθενείς σας. Ανάλογα με το πεδίο σπουδών σας, μπορείτε να επικεντρωθείτε σε συγκεκριμένες χειρουργικές επεμβάσεις, ασθένειες και διαδικασίες - η εξεύρεση της θέσης σας εξαρτάται αποκλειστικά από εσάς!\nΜέσος μισθός: $ 123.580 / £ 64.425\nΜερικοί άνθρωποι μπορεί να μην έχουν εξετάσει ακόμη και αναισθησιολογία, αλλά χωρίς αυτό το σημαντικό επάγγελμα, οι χειρουργοί δεν θα ήταν σε θέση να εκτελούν τα καθήκοντά τους και να εκτελούν κρίσιμες χειρουργικές επεμβάσεις. Για να ακολουθήσετε αυτή τη σταδιοδρομία, θα χρειαστεί να ολοκληρώσετε ένα πτυχίο στην ιατρική και άλλα τέσσερα χρόνια ανώτερης εκπαίδευσης στην αναισθησιολογία.\nΜέσος μισθός: $ 158, 120 / £ 59, 790\nΌπως οι γιατροί και οι δάσκαλοι της Αγγλίας, οι οδοντίατροι είναι σε μεγάλη ζήτηση σε όλο τον κόσμο. Βοηθώντας τους να ανακουφίσουν τον οδοντικό πόνο και τις κοιλότητες, τις οδοντοστοιχίες και τους ριζικούς σωλήνες, οι οδοντίατροι μπορούν να απολαύσουν μια ικανοποιητική σταδιοδρομία.\nΜέσος μισθός: $ 77.480 / £ 33.000\nΩς σύμβουλος, μπορείτε να εργαστείτε σε διάφορους τομείς, από την αποκατάσταση έως τη συμβουλευτική του σχολείου και την ψυχική υγεία. Μέσω της θεραπείας και της καθοδήγησης, μπορείτε να βοηθήσετε τους πελάτες σας να επιτύχουν περισσότερα και να επιστρέψουν σε μια υγιή διαδρομή, δίνοντάς τους τη δυνατότητα να μεταμορφώσουν τη ζωή τους για το καλύτερο.\nΜέσος μισθός: $ 77, 030 / £ 57, 750\nΟι ψυχολόγοι διαδραματίζουν σημαντικό ρόλο στη σημερινή κοινωνία, βοηθώντας τους ανθρώπους να ξεπεράσουν ψυχικές ασθένειες, τραύματα και άγχος. Αν και δεν είναι ένα εύκολο επάγγελμα και χρειάζονται χρόνια εκπαίδευσης για να προκριθεί, είναι εξαιρετικά ευχάριστο από την άποψη τόσο της προσωπικής ανάπτυξης όσο και των χρηματικών ανταμοιβών.\nΜέσος μισθός: $ 68.640 / £ 50.000\nΈνας χειροπράκτης χρησιμοποιεί προσαρμογές της σπονδυλικής στήλης και χειρισμούς για να ανακουφίσει τους ασθενείς από τους πόνους της πλάτης, του αυχένα και των ώμων. Ως αποτέλεσμα, αυτή η ταχέως αναπτυσσόμενη δουλειά έχει γίνει μια σημαντική συμβολή στους εργαζόμενους γραφείου και τους φυσικούς εργάτες που υποφέρουν από διάφορους πόνους και πόνους.\nΜέσος μισθός: $ 83.200 / £ 33.032\nΟι επαγγελματίες θεραπευτές συνεργάζονται με ασθενείς που έχουν υποστεί πρόσφατες ασθένειες ή τραύματα και σχεδιάζουν θεραπευτικά σχέδια για να βοηθήσουν στη βελτίωση των δεξιοτήτων κινητικότητας. Αν και είναι μια δύσκολη δουλειά που απαιτεί μεγάλη αντοχή, είναι εξαιρετικά ανταμείβοντας όταν βλέπετε έναν ασθενή να περάσει ένα εμπόδιο και να βελτιωθεί.\n11. Διευθυντής HR\nΜέσος μισθός: $ 110, 120 / £ 92, 500\nΟι υπεύθυνοι ανθρώπινου δυναμικού επιβλέπουν τη διαδικασία πρόσληψης και τη σύναψη συμβάσεων σε έναν οργανισμό και είναι επίσης υπεύθυνοι για έναν ευχάριστο και δίκαιο χώρο εργασίας. Τα καθημερινά καθήκοντά τους μπορεί να ποικίλουν, τα οποία περιλαμβάνουν την επίλυση των συγκρούσεων των εργαζομένων και την οργάνωση ημερών επαγωγής. Αυτή η ποικιλία όμως είναι πολύ ικανοποιητική για τους επαγγελματίες γραφείου και οι διευθυντές ανθρώπινου δυναμικού αγαπούν την ισότητα στο χώρο εργασίας.\n12. Αθλητικός εκπαιδευτής\nΜέσος μισθός: $ 46.630 / £ 22.000\nΟι αθλητικοί εκπαιδευτές είναι επαγγελματίες υψηλής ειδίκευσης που αντιμετωπίζουν τους επαγγελματίες αθλητές και τους βοηθούν να ξεπεράσουν τυχόν τραυματισμούς, παρέχοντας παράλληλα θεραπευτικά σχέδια. Το να είσαι αθλητικός εκπαιδευτής είναι διαφορετικό από το να γίνεις προσωπικός εκπαιδευτής στο ότι θα πρέπει να ολοκληρώσεις ένα διαπιστευμένο πτυχίο ή μεταπτυχιακό και θα πρέπει επίσης να αποκτήσεις πιστοποίηση στην αθλητική εκπαίδευση.\nΜέσος μισθός: $ 70.000 / £ 36.496\nΟι νοσηλευτές διαδραματίζουν τεράστιο ρόλο στο γενικό σύστημα υγειονομικής περίθαλψης. Παρέχουν άμεση φροντίδα ασθενών σε νοσοκομεία, κλινικές ή επισκέψεις στο σπίτι και είναι απαραίτητες για την αποκατάσταση ενός ασθενούς. Οι νοσηλεύτριες ασχολούνται με όλους τους ασθενείς τους και σχηματίζουν ισχυρούς δεσμούς μαζί τους. Αν και είναι δύσκολο, το έργο τους είναι ευχάριστο, καθώς είναι υπεύθυνο για την υγεία των ασθενών τους.\n14. Βοηθός εργαστηρίου\nΜέσος μισθός: $ 51.770 / £ 22.500\nΟι βοηθοί του εργαστηρίου βοηθούν τους ερευνητές και τους επιστήμονες κατά τη διάρκεια εργαστηριακών δοκιμών και πειραμάτων. Είναι υπεύθυνοι για την αξιολόγηση των δειγμάτων και τον εντοπισμό των ασθενειών και την προετοιμασία των διαγνωστικών. Για να επιτύχετε ως βοηθός εργαστηρίου, χρειάζεστε μεγάλη προσοχή στη λεπτομέρεια και στις καλές δεξιότητες διαχείρισης του χρόνου.\nΜέσος μισθός: $ 119.250 / £ 62.500\nΕάν είστε η φωνή της λογικής και το είδος του ατόμου που θέλει να αναζητήσει δικαιοσύνη, τότε μια καριέρα ως δικηγόρος θα μπορούσε να είναι ιδανική για εσάς. Ανάλογα με τη θέση σας, θα μπορούσατε να επιλύσετε υποθέσεις δολοφονίας, να αγωνίζεστε σε νομικές μάχες για μουσικές ετικέτες ή να επιλύετε συζητήσεις σχετικά με τις περιουσίες, μεταξύ άλλων βιομηχανιών. Αυτό που θα χρειαστείτε είναι μια ισχυρή προσωπικότητα και η αποφασιστικότητα να πετύχετε.\nΜέσος μισθός: $ 59.410 / £ 31.750\nΩς διαιτολόγος, θα βοηθήσετε άτομα και οργανισμούς να δημιουργήσουν διατροφικά σχέδια διατροφής και να ακολουθήσουν έναν πιο υγιεινό τρόπο ζωής. Καθώς βλέπετε αξιοθαύμαστα αποτελέσματα στους πελάτες σας, θα αισθανθείτε μεγάλη ικανοποίηση στην ικανότητά σας να μετατρέψετε τις ζωές των ανθρώπων προς το καλύτερο.\nΜέσος μισθός: $ 33.380 / £ 29.034\nΩς παραϊατρικό, δεν θα είναι ταυτόσημες δύο ημέρες. Ενώ βρίσκεστε στη δουλειά, θα πρέπει να απαντήσετε γρήγορα στις κλήσεις έκτακτης ανάγκης, καθώς θα είστε το πρώτο άτομο που θα φτάσετε στη σκηνή έκτακτης ανάγκης και θα αντιμετωπίσετε θύματα ατυχημάτων. Παρόλο που η αμοιβή δεν είναι εξαιρετικά υψηλή, οι παραϊατρικοί μπορούν να σώσουν τη ζωή των ανθρώπων και αυτό από μόνο του είναι εξαιρετικά ανταμείβοντας για πολλούς επαγγελματίες.\nΜέσος μισθός: $ 49.080 / £ 32.000\nΌπως και οι παραϊατρικοί, οι πυροσβέστες είναι επίσης οι πρώτοι που ανταποκρίνονται στις κλήσεις έκτακτης ανάγκης και φτάνουν στη σκηνή. Έβαλαν τη ζωή τους σε κίνδυνο για να σώσουν άλλους πολίτες από την καύση κτιρίων, αλλά είναι ευγνώμονες που μπορούν να το κάνουν.\nΜέσος μισθός: Μεταβλητή\nΗ μουσική είναι μια εμπλουτιστική σταδιοδρομία. Δεν μπορείτε μόνο να ακολουθήσετε το πάθος σας αλλά και να χαράξετε τους ακροατές σας μέσα από τα ταλέντα σας. Ενώ αυτή η καριέρα είναι ιδανική για εκείνους που είναι μουσικά προικισμένοι, είναι δύσκολο να εισέλθουν στη βιομηχανία και να λάβουν ένα εισόδημα που μπορείτε να ζήσετε. Από την άλλη πλευρά, όσοι το κάνουν στη μουσική βιομηχανία μπορούν να απολαύσουν μια προσοδοφόρα καριέρα.\n20. Προγραμματιστής λογισμικού\nΜέσος μισθός: $ 101.790 / £ 45.000\nΣε μια τέτοια ψηφιακή εποχή, οι προγραμματιστές λογισμικού είναι σε μεγάλη ζήτηση. Αυτοί οι τεχνικοί γκουρού είναι υπεύθυνοι για το σχεδιασμό και τη δημιουργία της λειτουργικότητας ενός ιστοτόπου εργασίας. Ως ταχέως αναπτυσσόμενη συναυλία ελεύθερων επαγγελματιών, οι προγραμματιστές λογισμικού μπορούν να απολαύσουν μια ισορροπία εργασίας-ζωής με υψηλό μισθό που συνδέεται με αυτό.\nΕνώ αυτά τα μονοπάτια επαγγελματικής σταδιοδρομίας θεωρούνται ανταμείβοντας, μπορεί να βρείτε νόημα σε μια διαφορετική που ταιριάζει καλύτερα στο ενδιαφέρον σας. Αυτό που είναι σημαντικό είναι ότι επιλέγετε μια σταδιοδρομία με την πρόθεση να είστε ευχαριστημένοι στη θέση σας.\nΠοιες από αυτές τις θέσεις εργασίας σας προσελκύουν περισσότερο; Ενημερώστε μας στα παρακάτω σχόλια.\nΠώς να γίνετε βιοϊατρικός μηχανικός\nΟι 30 καλύτερες θέσεις μερικής απασχόλησης στον κόσμο\nΠώς να γίνετε ένας μηχανικός όπλων στις ΗΠΑ\nΠώς να γίνετε Γυναικολόγος στις ΗΠΑ\nΟ πλήρης οδηγός για την εξέλιξη της σταδιοδρομίας και τις αξιολογήσεις\nΠώς να αποκτήσετε πρακτική με την IBM\nΠώς να πάρετε ένα Internship με την Procter & Gamble\nΠώς να γίνετε αρχηγός Στρατηγικής Στρατηγικής στις ΗΠΑ\nΠώς να γίνετε κτηνίατρος στις Ηνωμένες Πολιτείες\n18 τρόποι να κερδίσετε χρήματα κάνοντας σχεδόν τίποτα\nΟι 18 καλύτερες θέσεις εργασίας για τους λάτρεις των σκύλων\nΠώς να γίνετε Διευθύνων Σύμβουλος στις ΗΠΑ\nΠώς να γίνετε Σύμβουλος Διαχείρισης\nΚορυφαίες θέσεις εργασίας για αριστερό / δεξιό Brained People


Πτυχές κακής νομοθέτησης και οι επιπτώσεις στη Διοίκηση» στα Πρακτικά του Συνεδρίου της Βουλής των Ελλήνων και του Εργαστηρίου Μελέτης για τη Διαφάνεια της Νομικής Σχολής του Αριστοτελείου Παν/μίου Θεσσαλονίκης. Καλύτερη νομοθέτηση ως προϋπόθεση για ένα δίκαιο και αποτελεσματικό κράτος. | Iφιγένεια Καμτσίδου\n← Επιστροφή στο %s «Οι ποσοστώσεις φύλου στους συνδυασμούς των υποψηφίων» σε Τιμητικό Τόμο για την ομότιμη καθηγήτρια Ε. Κουνουγέρη – Μανωλεδάκη, Εκδ. Σάκκουλα, Αθήνα-Θεσσαλονίκη.\n«Μια κατάσταση εξαίρεσης καθόλου εξαιρετική. Η κρίση του δημόσιου χρέους και το λυκόφως του Συντάγματος» στο Δικαιώματα του Ανθρώπου (ΔτΑ) τεύχος 3/2017 →\nΜορφές εμφάνισης και συνέπειες της κακής νομοθέτησης στο πεδίο της Διοίκησης.\nΙΦΙΓΕΝΕΙΑ ΚΑΜΤΣΙΔΟΥ (Πρόεδρος ΕΚΔΔΑ, Αν. Καθηγήτρια ΑΠΘ): Ευχαριστώ πολύ, κύριε Πρόεδρε.\nΑξιότιμοι/ες κύριε Κοσμήτορα, κύριοι Γενικοί Γραμματείς της Βουλής και του Υπουργείου Δικαιοσύνης, Πρόεδροι των ανωτάτων δικαστηρίων της χώρας και των Ανεξάρτητων Αρχών, θερμές ευχαριστίες οφείλονται στους συναδέλφους μου από το Αριστοτέλειο Πανεπιστήμιο Θεσσαλονίκης για την τιμητική πρόσκληση σε αυτή την επιστημονικά σημαντική και κεντρική για την λειτουργία των θεσμών εκδήλωση, καθώς και σε όλους τους παρευρισκόμενους, που ένα πρωινό Σαββάτου, παραμονή της Πρωτομαγιάς, επέλεξαν να παρακολουθήσουν τις εργασίες.\nΑ) Τα ελλείμματα της νομοθετικής λειτουργίας και οι συνέπειες τους στην δημόσια διοίκηση.\nΗ διερεύνηση των μορφών που προσλαμβάνει η κακή νομοθέτηση και οι συνέπειες που αυτή αναπτύσσει στην δημόσια διοίκηση μοιάζει να προσκρούει σε γενικευμένες παραδοχές, που διαθέτουν την δύναμη του αυτονόητου: Η πληθώρα των νομοθετημάτων, η επικάλυψη των ρυθμίσεων, ο περιστασιακός χαρακτήρας που αρκετές από αυτές προσλαμβάνουν, η ανεπεξέργαστη μεταφορά των ευρωπαϊκών Οδηγιών στην εθνική έννομη τάξη, ακόμη και οι γλωσσικές ή νομικές κακοτεχνίες που αφθονούν στα κανονιστικά κείμενα δυσκολεύουν το έργο της δημόσιας διοίκησης, η οποία σήμερα καλείται να υποστηρίζει την λειτουργία του κράτους, αλλά και να επιλύει δυσχερέστατα κοινωνικά προβλήματα, όπως για παράδειγμα να ρυθμίζει στην πράξη το καθεστώς των μεταναστών, με δίκαιο και αποτελεσματικό τρόπο.\nΌταν η δημόσια διοίκηση αναγκάζεται να επιδοθεί σε μια χρονοβόρα αναζήτηση του νομικού θεμελίου των πράξεών της, όταν βρίσκεται μπροστά σε ερμηνευτικές αμφισημίες και κενά ή αναγκάζεται να μεταβάλλει διαρκώς πρακτικές, μετατρέπεται σε έναν αργό και ατελέσφορο οργανισμό, που εκών άκων παραβιάζει θεμελιώδεις αρχές του πολιτεύματος, δεν είναι σε θέση να μετουσιώνει τις αποφάσεις των κυβερνώντων σε δημόσιες πολιτικές ούτε να ικανοποιεί τις κοινωνικές ανάγκες. Έτσι, η απάντηση στο πρόβλημα δείχνει αυταπόδεικτη. Η βελτίωση της ποιότητας των νόμων, ο εξοπλισμός τους με τα χαρακτηριστικά που πρέπει να διαθέτουν οι κανόνες σε ένα κράτος δικαίου θα άρουν τα εμπόδια που συναντούν οι δημόσιοι υπάλληλοι στην πράξη και θα αποκατασταθεί η ευταξία του κρατικού μηχανισμού.\nΑν μάλιστα ληφθεί υπόψη, ότι κατά την περίοδο της οικονομικής κρίσης είχαν εισαχθεί νομοθετικά μέτρα που τυποποιούσαν την διάχυτη και εν πολλοίς ιδεοληπτική καχυποψία σε βάρος των δημοσίων υπαλλήλων, οι οποίοι αναγκάστηκαν να ασκούν τα καθήκοντά τους σε ένα κλίμα προσωπικής ανασφάλειας, με αρνητικές συνέπειες στην αποδοτικότητά τους, η νομοθετική μεταρρύθμιση προβάλλει και πάλι ως η βέλτιστη διευθέτηση του προβλήματος. Η τροποποίηση των κανόνων που γέννησαν ή ενέτειναν αδράνειες θα αποκαταστήσει τις εγγυήσεις που διέπουν το καθεστώς των υπαλλήλων και θα δημιουργήσει ένα σταθερό πλαίσιο για την ομαλή λειτουργία της δημόσιας διοίκησης, για την ανεπιφύλακτη συνεργασία της με την εκάστοτε πολιτική ηγεσία και την ουσιαστική συμμετοχή της στην διαμόρφωση και υλοποίηση των δημόσιων πολιτικών.\nΟ σεβασμός, λοιπόν, των προϋποθέσεων της καλής νομοθέτησης προβάλλει ως υπόθεση του Κοινοβουλίου και των μελών της εκτελεστικής εξουσίας που ασκούν κανονιστικές αρμοδιότητες, η δε διοίκηση αναγνωρίζεται ως απλός αποδέκτης των επακόλουθων της παραβίασής τους. Πρόκειται για την επιβίωσης μιας αντίληψης σχετικά με την σχέση δημόσιας διοίκησης και νόμου, μια σχέση, που θα μπορούσε να ονομαστεί εξωτερική και η οποία πλην της ιστορικής διαθέτει και μια πρωταρχική θεσμική σημασία στα σύγχρονα πολιτεύματα.\nΠραγματικά, στην νεωτερικότητα η εγκαθίδρυση και ο σεβασμός της αρχής της νομιμότητας αποτέλεσαν μια από τις ισχυρότερες εγγυήσεις της ισότητας των πολιτών και της προσωπικής και συλλογικής αυτονομίας των μελών του κοινωνικού συνόλου. Η παραπάνω αρχή, σύμφωνα με την οποία η διοίκηση δεν μπορούσε να δρα ούτε αντίθετα ούτε εκτός του νόμου, αλλά μόνο εντός και σύμφωνα με το νόμο, «Non contra, non praeter, sed intra atque secundum legem», εξασφάλισε καταρχάς την συμφιλίωση ενός θεσμού των απολυταρχικών πολιτευμάτων με την δημοκρατική αρχή, που ιστορικά εμφανίστηκε ως αρχή της εθνικής κυριαρχίας. Εντελώς συνοπτικά, οι εξεγερμένοι αστοί στην προσπάθεια τους να ανατρέψουν την μοναρχία και να εισαγάγουν αντιπροσωπευτικούς θεσμούς, δεν διέκριναν, δικαίως, τον βασιλιά από τους δημόσιους υπαλλήλους, που όπως και οι υπουργοί ήταν θεσμικοπολιτικά υπηρέτες του και ο ανθρώπινος παράγοντας επιβολής της εξουσίας του στο κοινωνικό σύνολο. Έτσι, η ανατροπή του μονάρχη και της κατεστημένης τάξης εμπεριείχε και τον προβληματισμό για την θέση της δημόσιας διοίκησης στο νέο πολιτειακό περιβάλλον, καθώς και για την σχέση της με τον κυρίαρχο.\nΗ θεσμική απάντηση στα σχετικά διλήμματα δόθηκε με την απόδοση πρωτοκαθεδρίας στα αιρετά σώματα σε σχέση με τα άλλα κρατικά όργανα και με την αναγνώριση του νόμου ως αποκλειστικού μέσου ρύθμισης των κοινωνικών σχέσεων: Οι εκλεγμένοι άρχοντες διαμόρφωναν τους κανόνες σύμφωνα με τα προτάγματα του ορθού λόγου και η διοίκηση περιοριζόταν στην εφαρμογή των νόμων, ενώ μια από τις κύριες εκφάνσεις της αποστολής της ήταν να εξασφαλίζει την συμμόρφωση όλων των μελών του κοινωνικού συνόλου στις επιταγές τους. Οι κανόνες, λοιπόν, αποτελούσαν το θεμέλιο και ταυτόχρονα το όριο της δράσης της δημόσιας διοίκησης, ή με τεχνικούς όρους, η διοίκηση δεν διέθετε καμιά διακριτική ευχέρεια και παρόμοια με τους δικαστές ήταν απλώς το «στόμα του νόμου» και ο φύλακας της κανονικότητας που απέρρεε από αυτόν. Σε αυτό το πλαίσιο, η δημόσια διοίκηση αντιμετωπιζόταν ως εργαλείο υλοποίησης των επιλογών του νομοθέτη και επιβολής των κυρίαρχων αντιλήψεων και προτύπων.\nΕπιπλέον, η δέσμευση της διοίκησης από τον νόμο δεν είχε απλώς την διάσταση μιας ευθείας αναγωγής της δράσης του κρατικού μηχανισμού στην βούληση των αντιπροσώπων του έθνους. Τα ουσιοκρατικά χαρακτηριστικά των κανόνων, δηλαδή ο γενικός και αφηρημένος χαρακτήρας τους που διασφάλιζε την βέλτιστη εξυπηρέτηση του γενικού συμφέροντος, θεωρήθηκαν για μεγάλο χρονικό διάστημα ως η ισχυρότερη εγγύηση της ισονομίας. «Τυφλός» απέναντι στις κοινωνικές διαφορές ο νόμος απένεμε ίσα δικαιώματα και επέβαλλε ίσες υποχρεώσεις. Άρα, η δέσμευση της διοίκησης από τις επιταγές του υπήρξε -και σε ένα βαθμό παραμένει- παράμετρος υλοποίησης της δημοκρατικής αρχής επειδή δεν επιτρέπει στους υπαλλήλους να αναπτύσσουν συμπεριφορές που ενέχουν διάκριση σε βάρος των διοικουμένων και περιορίζει τις αυθαίρετες πρακτικές.\nΒ) Η δυναμική σχέση νόμου και διοίκησης στο νεωτερικό κράτος.\nΩστόσο, η σχέση αυτή διοίκησης και νόμου είναι δυναμική και διαρκώς εξελισσόμενη, δεδομένου ότι εξαρτάται από την διαφοροποίηση της αποστολής του κράτους, που με την σειρά της αντανακλά τις κοινωνικοοικονομικές εξελίξεις και απαντά στις διεκδικήσεις των διαφόρων κινημάτων που διαμόρφωσαν τους πολιτικούς θεσμούς ιδίως στην Ευρώπη και στην Β. Αμερική.\nΜε δύο λόγια, το κράτος-νυχτοφύλακας μέχρι τα μέσα περίπου του 19ου αιώνα είχε ως κύρια αποστολή να εξασφαλίζει την δημόσια τάξη, την εξωτερική ασφάλεια, την κυκλοφορία ενιαίου νομίσματος και την ρύθμιση των βασικών κοινωνικών σχέσεων, ώστε να καταλείπεται ευρύ περιθώριο στα άτομα να διαμορφώνουν τους όρους ύπαρξης και κοινωνικής τους υπόστασης, καθένα σύμφωνα με την καταγωγή του και τις οικονομικές, μορφωτικές ή άλλες ικανότητες του. Η κρίση που γνώρισε ο καπιταλισμός στα τέλη του 19ου αιώνα μετέβαλλε τον ρόλο του κράτους, καθιστώντας το παρεμβατικό. Οι επιλογές του νομοθέτη απέκτησαν ένα έκδηλο πολιτικό πρόσημο, με την έννοια ότι οι κανόνες επέβαλλαν ειδικότερες δεσμεύσεις στα κοινωνικά υποκείμενα και καθόριζαν συστηματικά τους όρους του οικονομικού γίγνεσθαι.\nΠαράλληλα, η λειτουργία της δημόσιας διοίκησης εξελίχθηκε, περιλαμβάνοντας και την υποχρέωση των υπαλλήλων της, πάντοτε δυνάμει του νόμου που όμως πια είναι πιο πολύπλοκος και σύνθετος, να παρεμβαίνουν στις οικονομικές διεργασίες, να περιορίζουν τον ανταγωνισμό, -όχι απλώς να τον πλαισιώνουν, αλλά να τον περιορίζουν- να μεριμνούν ώστε το οικονομικό σύστημα στο σύνολό του να αναπτύσσεται χωρίς κλυδωνισμούς. Η διοίκηση αναδείχθηκε σε δυναμικό συνεργάτη του νομοθέτη, ενώ οι ειδικές γνώσεις που απαιτούνται για την αντιμετώπιση των περίπλοκων ζητημάτων της πράξης κατέστησαν την πολιτική ηγεσία της αντίπαλο του Κοινοβουλίου. Μέρος της νομοπαραγωγικής διαδικασίας μετακυλίστηκε στους Υπουργούς, οι οποίοι ασκούν την εξουσία τους με την στήριξη και με την ουσιαστική συμμετοχή της διοικητικής ιεραρχίας.\nΗ πιο αξιόλογη μεταβολή στις σχέσεις διοίκησης και νόμου σημειώνεται μετά τον Β’ Παγκόσμιο Πόλεμο, όταν αναγνωρίστηκε πως οι πολίτες που πλήρωσαν σκληρό φόρο αίματος για την αντιμετώπιση της ναζιστικής θηριωδίας, πρέπει να αποτελούν αντικείμενο ιδιαίτερου δημόσιου ενδιαφέροντος, οπότε το κράτος ανέλαβε να αντιμετωπίσει με δικά του μέσα τους σοβαρότερους κινδύνους με τους οποίους το άτομο βρίσκεται αντιμέτωπο στην διάρκεια του βίου του. Το κοινωνικό κράτος διαρρύθμισε σε συνταγματικό και νομοθετικό επίπεδο την αποστολή του ως φορέα υποχρεώσεων προς τα μέλη του κοινωνικού συνόλου, αναλαμβάνοντας να εξασφαλίζει παροχές στους τομείς της υγείας, της εργασίας, της μητρότητας, της κοινωνικής ασφάλισης, της παιδείας. Τούτη η μετεξέλιξη του κράτους σε κοινωνικό κατέστησε την δημόσια διοίκηση τον κύριο μοχλό διαμόρφωσης και υλοποίησης των πολιτικών που στοχεύουν στην προστασία των διοικουμένων και που πρέπει αν όχι να τυποποιούνται στον νόμο, να βρίσκουν σε αυτόν επαρκές θεμέλιο. Με άλλα λόγια, η εκπλήρωση της κοινωνικής αποστολής του κράτους επέβαλε και επιβάλλει την οργάνωση και λειτουργία μιας δημόσιας διοίκησης που αφενός είναι σε θέση να υλοποιεί άμεσα και αποτελεσματικά την προαναφερόμενη πολιτική, αφετέρου είναι ικανή να διατυπώνει ουσιαστικές και συνεκτικές προτάσεις προς την πολιτική ηγεσία, των μελών της Βουλής συμπεριλαμβανομένων, ώστε τα νομοθετικά μέτρα που υιοθετούνται να επιτρέπουν σε όλα τα μέλη του κοινωνικού συνόλου να απολαμβάνουν τα δικαιώματά τους με όρους ισότητας. Εκτός από δυναμικός συνεργάτης του νομοθέτη, λοιπόν, η διοίκηση γίνεται σύμβουλός του και σε αρκετές περιπτώσεις χρήσιμος καθοδηγητής του στην αναζήτηση των κοινωνικά επωφελέστερων κανονιστικών λύσεων.\nΤέλος, η νομοθετική εξουσία του κράτους δεν μειώθηκε –ούτε ποσοτικά ούτε από άποψη θεσμικής σημασίας- κάτω από τις σφοδρές πιέσεις που ασκούν στην λειτουργία του οι πανίσχυρες παγκόσμιες αγορές. Η συρρίκνωση της παροχικής διοίκησης και η απόσυρση του κράτους από ορισμένους τομείς στους οποίους ανέπτυσσε οικονομική δραστηριότητα δεν εξάλειψαν την υποχρέωσή του να παρεμβαίνει ρυθμιστικά και σε αυτά τα πεδία, εξασφαλίζοντας τον σεβασμό των θεμελιωδών αρχών και δικαιωμάτων ιδίως από τους ισχυρούς οικονομικούς παράγοντες που πρωταγωνιστούν στο εσωτερικό τους. Μάλιστα, το ξέσπασμα της οικονομικής κρίσης «ανανέωσε» την υποχρέωση του κράτους να παρεμβαίνει κανονιστικά, για να αμβλύνονται οι έντονες κοινωνικοοικονομικές ανισότητες και να κάμπτονται οι αρνητικές συνέπειες των δυσλειτουργιών της αγοράς.\nΕπομένως, είναι άτοπο να γίνεται πια λόγος για την υποταγή της δημόσιας διοίκησης στον νόμο, χωρίς τούτο βέβαια να σημαίνει ότι η διοίκηση μπορεί να δρα χωρίς νόμο ή αντίθετα στις προβλέψεις του. Όμως, οι νόμοι προσδίδουν στην διοίκηση ευρεία διακριτική ευχέρεια, αναγκαία για την εφαρμογή των ρυθμίσεων τους. Με άλλα λόγια, η εφαρμογή του νόμου, το ειδικότερο νόημα που ο κανόνας προσλαμβάνει στην πράξη συναρτάται με επιλογές στις οποίες προβαίνει η διοίκηση σύμφωνα με ορισμένα κριτήρια και βέβαια με σεβασμό στις θεμελιώδεις αρχές του δικαίου. Ταυτόχρονα, η αναγκαιότητα συντονισμού των δημόσιων υπηρεσιών και καθοδήγησης των υπαλλήλων προσδίδει στους επικεφαλής της δημοσιοϋπαλληλικής ιεραρχίας μιας δευτερεύουσα, πλην εξόχως αποτελεσματική κανονιστική εξουσία: πρόκειται για την έκδοση των εγκυκλίων που συχνά επικαθορίζουν την ερμηνεία των νόμων, υποκαθιστώντας μερικές φορές, όπως στην περίπτωση της φορολογικής διοίκησης, την βούληση του νομοθέτη.\nΓ) Η δημόσια διοίκηση ως βασικός παράγοντας της νομοθετικής διαδικασίας και παράμετρος της κρίσης της.\nΗ παραπάνω μεταλλαγή του ρόλου του κράτους αποκαλύπτει την πραγματική συμμετοχή της δημόσιας διοίκησης στην νομοπαραγωγική διαδικασία και επιτρέπει την αποτίμηση της σύμπραξής της σε αυτήν, της συμβολής της στην τήρηση των προϋποθέσεων της καλής νομοθέτησης, αλλά και την κατάφαση των ευθυνών της για τις συνέπειες που αναπτύσσονται από την κακή νομοθέτηση. Στην σύγχρονη πραγματικότητα, η επιδίωξη της βελτίωσης του νομοθετικού έργου περνά από την αναγνώριση του γεγονότος ότι η διοίκηση είναι εξίσου θύμα και δράστης της κακής νομοθέτησης. Μια απλή επισκόπηση των μορφών και των σταδίων της κανονιστικής παραγωγής επιβεβαιώνει την παραπάνω υπόθεση. Πραγματικά, ακόμη και στην περίπτωση που ο νόμος έχει κοινοβουλευτική καταγωγή, ο ρόλος της δημόσιας διοίκησης είναι πρωταρχικός. Όπως είναι γνωστό, τα περισσότερα νομοθετήματα έχουν κυβερνητική προέλευση, είναι νομοσχέδια που προτείνονται από τους Υπουργούς και όχι σχέδια νόμου που προέρχονται από τους βουλευτές. Την προπαρασκευή, όμως, των νομοσχεδίων αναλαμβάνει και φέρνει σε πέρας η διοίκηση. Γι’ αυτό εξάλλου, το κύρος που διαθέτουν οι ανώτεροι δημόσιοι υπάλληλοι διαμορφώνεται και με βάση την εμπλοκή τους στην προετοιμασία των νομοσχεδίων, στην διατύπωση νομοθετικών προτάσεων με ωφέλιμο και ανθεκτικό περιεχόμενο. Δεδομένου ότι κανένας Υπουργός δεν διαθέτει το σύνολο των γνώσεων που είναι αναγκαίες για την διαμόρφωση της ρύθμισης ούτε τον έλεγχο του κοινωνικού πεδίου στο οποίο αυτή θα εφαρμοστεί, η συμμετοχή της δημόσιας διοίκησης είναι καθοριστική. Δεν θα ήταν υπερβολή να υποστηρίξει κανείς ότι καλοί νόμοι είναι αυτοί που προήλθαν από την στενή συνεργασία της πολιτικής ηγεσίας με τον διοικητικό μηχανισμό του Υπουργείου και ότι επιτυχημένος είναι ο Γενικός Διευθυντής που συντόνισε την επεξεργασία νομοσχεδίων, τα οποία οδήγησαν στην ψήφιση νόμων ευεργετικών για το κοινωνικό σύνολο.\nΔεύτερο πεδίο συμμετοχής της διοίκησης στην νομοπαραγωγική διαδικασία είναι η έκδοση των κανονιστικών πράξεων. Αν, σύμφωνα με τα παραπάνω, οι νόμοι προπαρασκευάζονται από την διοίκηση, τα προεδρικά διατάγματα και οι υπουργικές αποφάσεις στην πράξη ολοκληρώνονται από αυτήν. Αναγόμενα σε θέματα ειδικά, που συνήθως απαιτούν τεχνικές ή/και επιστημονικές γνώσεις, τα νομοθετήματα αυτά είναι προϊόντα της εμπειρίας των δημόσιων υπαλλήλων. Τόσο η ποιότητά τους, όσο και η ταχύτητα έκδοσής τους πρέπει να καταλογίζονται στη διοίκηση. Τέλος, η έκδοση των εγκυκλίων αποτελεί την πιο αδιαφανή παρέμβαση της δημόσιας διοίκησης στον κύκλο της νομοθέτησης. Όπως προεκτέθηκε, προκειμένου οι συνάδελφοί τους ή οι πολίτες να κατανοήσουν και να εφαρμόσουν ευκολότερα τον νόμο, οι επικεφαλής της διοικητικής ιεραρχίας, με την επίνευση της πολιτικής ηγεσίας, εκδίδουν εγκυκλίους. Παρότι δε η συνταγματική κατοχύρωση της ιεραρχίας των πηγών του δικαίου δεν αφήνει περιθώριο αμφισβήτησης για την σχέση νόμου- εγκυκλίων, είναι γνωστό ότι στις τελευταίες απαντάται και πρωτογενές δίκαιο και ότι συχνά η ερμηνεία που αυτές περιλαμβάνουν αναιρεί κάποιες από τις προβλέψεις του νόμου.\nΓ) Η δημόσια διοίκηση φύλακας των αρχών και των διαδικασιών της καλής νομοθέτησης.\nΜια απόπειρα εξορθολογισμού της παραπάνω θεσμικής πραγματικότητας αποτέλεσε η έκδοση του ν. 4048/2012 ο οποίος συγκαταλέγει την δημόσια διοίκηση στους παράγοντες της καλής νομοθέτησης. Νόμος που ακολουθεί τα θεσπισμένα από την Ευρωπαϊκή Ένωση και τον ΟΟΣΑ πρότυπα, πλαισιώνει την νομοπαραγωγική διαδικασία με αρχές, ιδρύοντας και συγκεκριμένες υποχρεώσεις για τους πρωταγωνιστές της, ώστε να βελτιωθεί η ποιότητα και να ενισχυθεί η αποτελεσματικότητα των κανόνων δικαίου. Ταυτόχρονα, πάντως, περιορίζει την ευχέρεια της λαϊκής αντιπροσωπείας να ασκεί το νομοθετικό της έργο, καθώς, όπως θα δειχθεί παρακάτω, ακόμη και η σκοπιμότητα του νόμου προσδιορίζεται με την συμβολή προσώπων που διαθέτουν τεχνοκρατική επάρκεια, όχι όμως δημοκρατική νομιμοποίηση.\nΑπό την ανάγνωση του κειμένου αναδεικνύεται ότι οι δομές που υποστηρίζουν την καλή νομοθέτηση είναι διοικητικές μονάδες. Όπως αναφέρθηκε σε προγενέστερες εισηγήσεις, υπεύθυνοι για την εφαρμογή των μεθόδων καλής νομοθέτησης είναι καταρχάς τα γραφεία νομοθετικής πρωτοβουλίας των Υπουργείων -τα οποία μάλιστα είναι και αυτοτελή γραφεία υπαγόμενα απευθείας στον Υπουργό- και στην συνέχεια το γραφείο καλής νομοθέτησης της Γενικής Γραμματείας της Κυβέρνησης. Άρα, σε πρώτο τουλάχιστον στάδιο, δεν είναι το Κοινοβούλιο, οι Βουλευτές που έχουν την ευθύνη για την τήρηση των αρχών της καλής νομοθέτησης, αλλά διοικητικές μονάδες.\nΠεραιτέρω, οι περισσότερες από τις αρχές της καλής νομοθέτησης έχουν ως αποδέκτη τη διοίκηση. Ας εξεταστούν με την σειρά που απαριθμούνται στο οικείο νομοθέτημα:\nΗ αναγκαιότητα της ρύθμισης. Τούτη η αρχή σημαίνει ότι η νομοθετική πράξη πρέπει να ανταποκρίνεται σε ένα κανονιστικό αίτημα, να περιλαμβάνει δηλαδή ρυθμίσεις που εξυπηρετούν ένα κοινωνικό, πολιτικό ή θεσμικό στόχο και να εισφέρει προστιθέμενη αξία στο ισχύον νομοθετικό πλαίσιο. Η συσχέτιση της νομοθετικής παρέμβασης με τον επιδιωκόμενο από αυτήν σκοπό προαπαιτεί μελέτη, συγκέντρωση στοιχείων, σύγκριση καταστάσεων, έργο που ανήκει στην αποστολή της διοίκησης. Άρα η πλήρωση των παραπάνω προϋποθέσεων εξασφαλίζεται σε μεγάλο βαθμό από το γραφείο καλής νομοθέτησης του Υπουργείου και επικουρικά από το γραφείο καλής νομοθέτησης της Γενικής Γραμματείας της Κυβέρνησης.\nΗ αναλογικότητα και η απλότητα είναι αρχές που απευθύνονται κυρίως στο Κοινοβούλιο. Ωστόσο, ο σύντομος χρόνος της συζήτησης και ψήφισης των νομοσχεδίων πολλές φορές δεν επαρκεί για την εξέλεγξη των μέτρων που εισάγονται, ώστε να κριθεί αν αυτά είναι αναγκαία και πρόσφορα για την ικανοποίηση του σκοπού του νόμου. Χωρίς την κατάλληλη προετοιμασία των εκθέσεων που συνοδεύουν τον νόμο και που καταρτίζονται από την διοίκηση, ιδίως χωρίς την πληρότητα της αιτιολογικής έκθεσης και της έκθεσης κανονιστικών συνεπειών, η αξιολόγηση του εύλογου χαρακτήρα των νομοθετικών μέτρων από την λαϊκή αντιπροσωπεία μπορεί να γίνει προσχηματική. Εξίσου σημαντική είναι η συνδρομή της διοίκησης για την σαφήνεια του νομοθετικού κειμένου που προσδίδει απλότητα στις ρυθμίσεις του. Νομοσχέδιο που περιλαμβάνει περίπλοκους και δυσνόητους κανόνες όταν κατατίθεται στην Βουλή, δύσκολα μπορεί να αποτελέσει αντικείμενο επεξεργασίας από τους βουλευτές για να γίνει απλό.\nΗ τήρηση της τέταρτης αρχής, που επιβάλλει την αποφυγή αποκλινουσών από την κατά περίπτωση γενική πολιτική ή αντιφατικών ρυθμίσεων εναπόκειται επίσης στην δημόσια διοίκηση: η επισκόπηση της υφιστάμενης νομοθεσίας, προκειμένου να μην δημιουργηθούν αντινομίες και να αποφευχθούν συγκρούσεις κανόνων, αποτελεί έργο του διοικητικού μηχανισμού που έχει την απαιτούμενη γνώση και την δυνατότητα επισκόπησης των πολιτικών που αναπτύσσει καθεμιά κυβέρνηση.\nΗ αποτελεσματικότητα και η αποδοτικότητα με συνεκτίμηση τόσο των θεμελιούντων τη ρύθμιση οικονομικών και άλλων στοιχείων όσο και των συνεπειών της ρύθμισης είναι η αρχή που παρέχει στην διοίκηση μια «αόρατη» αλλά πολύ σημαντική εξουσία στο πλαίσιο της καλής νομοθέτησης. Πραγματικά, οι σταθμίσεις που είναι αναγκαίες για να κριθεί αν η ρύθμιση είναι επωφελής, προϋποθέτουν αξιολόγηση των συνεπειών που αυτή αναπτύσσει σε διάφορους τομείς του κοινωνικού βίου, σε κάποιους ευεργετικές, συνήθως όμως με επιβάρυνση του κρατικού προϋπολογισμού, σε άλλους περιοριστικές. Με άλλα λόγια, η διοίκηση αποκτά την ευχέρεια να προβαίνει σε μια στάθμιση «κόστους- οφέλους», όπου ως σταθμιζόμενα μεγέθη μετέχουν σπουδαία έννομα αγαθά ή/και θεμελιώδη δικαιώματα, ενώ η σταθμίζουσα παράμετρος είναι κυρίως οικονομικού χαρακτήρα. Με τον τρόπο αυτό, η προστασία δικαιωμάτων και εύλογων συμφερόντων, η δυνατότητα εξυπηρέτησης των σκοπών του κοινωνικού κράτους πολλές φορές υπάγονται στην απαίτηση διατήρησης της δημοσιονομικής ισορροπίας, τούτη δε η αποστέωση των πολιτικών διαδικασιών συντελείται με την καθοριστική παρέμβαση της δημόσιας διοίκησης ως θεματοφύλακα των αρχών της καλής νομοθέτησης.\nΗ συνεισφορά της διοίκησης για την υλοποίηση των αρχών της επικουρικότητας και της λογοδοσίας με τον προσδιορισμό των αρμόδιων οργάνων εφαρμογής των ρυθμίσεων είναι ουσιαστική αλλά χωρίς πολιτική διάσταση, όπως και αυτή που αφορά την προσβασιμότητα στις ρυθμίσεις και με ηλεκτρονικά μέσα και την δυνατότητα υποβολής προτάσεων σχετικών με τις ρυθμίσεις.\nΑκόμη, οι διαδικαστικές εγγυήσεις της καλής νομοθέτησης, δηλαδή η σύνταξη των έξι εκθέσεων που πρέπει να συνοδεύουν τα νομοσχέδια και η ηλεκτρονική διαβούλευση που προηγείται της κατάθεσής τους στην Βουλή, υποστηρίζονται από την δημόσια διοίκηση. Συγκεκριμένα, το Εθνικό Κέντρο Δημόσιας Διοίκησης και Αυτοδιοίκησης (ΕΚΔΔΑ) είναι υπεύθυνο για την διαδικασία της προνομοθετικής διαβούλευσης και τα στελέχη του έχουν την φιλοδοξία, να την τελειοποιήσουν, να διαμορφώσουν εργαλεία αξιοποίησης των αποτελεσμάτων της, ώστε να την μετατρέψουν σε μια πρόσθετη μέθοδο της δημοκρατικής νομιμοποίησης του νόμου.\nΤι συμβαίνει όμως σήμερα με την δημόσια διαβούλευση, η οποία βρίσκεται ήδη σε εφαρμογή από το 2011; Αυτή έχει δυο φάσεις που μπορούν συντμηθούν σε μία, εφόσον το νομοσχέδιο είναι έτοιμο να κατατεθεί και έχουν ολοκληρωθεί όλες οι διατάξεις του. Το νομοσχέδιο αναρτάται στην ηλεκτρονική διεύθυνση opengov.gr όπου καθένας χρήστης του διαδικτύου έχει ελεύθερη πρόσβαση και δυνατότητα υποβολής σχολίων. Παρ’ ότι όμως ο ελάχιστος χρόνος διαβούλευσης που προβλέπει ο νόμος είναι δύο εβδομάδες, την εποχή των μνημονίων, κατά την οποία η νομοθέτηση ολοκληρώνεται μέσα σε ασφυκτικούς χρόνους, τα νομοσχέδια αποστέλλονται στην αρμόδια υπηρεσία λίγες ημέρες πριν κατατεθούν στη Βουλή με το αίτημα της αυθημερόν ανάρτησής τους, με αποτέλεσμα να απομένει ένα εξαιρετικά περιορισμένο χρονικό περιθώριο για την συμμετοχή των ενδιαφερόμενων στην ηλεκτρονική συζήτηση.\nΤο μόνο νομοσχέδιο που τα τελευταία δύο χρόνια παρέμεινε στην διαβούλευση όχι απλώς τον προβλεπόμενο από τον νόμο χρόνο, αλλά περισσότερο, ήταν αυτό στο οποίο περιλαμβανόταν η ρύθμιση για την επέκταση του συμφώνου συμβίωσης και στα άτομα του ίδιου φύλου. Επειδή υπήρξε αθρόα συμμετοχή των πολιτών στον σχολιασμό του, το αρμόδιο Υπουργείο ζήτησε την παράταση της διαβούλευσης και αυτή χορηγήθηκε.\nΗ συγκεκριμένη διαβούλευση, που ήταν χρονικά επαρκής, ορθότερα επειδή ήταν χρονικά επαρκής, ανέδειξε τα ελλείμματα αυτής της μεθόδου κοινωνικού ελέγχου στην νομοθετική διαδικασία. Κύριο χαρακτηριστικό της υπήρξε η καθοδηγούμενη συμμετοχή. Από την επισκόπηση του διαλόγου προκύπτει, ότι κάποιες συλλογικότητες, ιδίως παρεκκλησιαστικές ή εθνικιστικές οργανώσεις, έδιναν στα μέλη τους τυποποιημένα μηνύματα για να αναρτηθούν στα σχόλια. Έγινε λοιπόν φανερό, ότι ομάδες που διαθέτουν σημαντική κοινωνική ισχύ μπορούν και επηρεάζουν την διαβούλευση, κατευθύνοντας την έκβασή της. Επιπλέον, επιβεβαιώθηκε το εξής: το γεγονός ότι η πρόσβαση στον σχολιασμό των νομοσχεδίων δεν απαιτεί την ταυτοποίηση των ενδιαφερόμενων, επιτρέπει την πολλαπλή συμμετοχή (π.χ. με την δημιουργία περισσότερων emails), προσώπων που επιδιώκουν να επιβάλλουν την γνώμη τους ή να δημιουργήσουν εντυπώσεις σε συγκεκριμένη πολιτική κατεύθυνση. Είναι, λοιπόν, ανάγκη, να βρεθούν τρόποι προστασίας της διαβούλευσης, για να αποκτήσει κύρος και να αναδειχθεί σε παράμετρο της καλής νομοθέτησης.\nΓια τον ίδιο λόγο, θα πρέπει να επανεξεταστούν οι σχέσεις διοίκησης-Βουλής στο συγκεκριμένο στάδιο της νομοθέτησης, σχέσεις που χωρίς υπερβολή μπορούν να χαρακτηριστούν υποτυπώδεις. Αν οι έκτακτες περιστάσεις υπό τις οποίες ασκείται η νομοθετική εξουσία περιορίζουν γενικά την εφαρμογή των αρχών της καλής νομοθέτησης, σε ό,τι αφορά την προνομοθετική διαβούλευση εντοπίζεται ένα δομικό πρόβλημα. Αν και είναι υποχρεωτικό η έκθεση επί της διαβούλευσης να αποστέλλεται στους Βουλευτές και το ΕΚΔΔΑ είναι πρόθυμο να συμβάλλει στην αξιοποίηση των αποτελεσμάτων της, η σχετική διαδικασία παραμένει προσχηματική. Οι εκθέσεις είναι μάλλον τυπικές και διαβιβάζονται την τελευταία στιγμή στους Βουλευτές, που δεν είναι εξοικειωμένοι με τη μελέτη τους. Έτσι, οι βουλευτές δεν μπορούν να αξιοποιήσουν διόλου τις εκθέσεις διαβούλευσης, που στην πράξη δεν ασκούν καμιά επιρροή. Για τον λόγο αυτό έχει διατυπωθεί η πρόταση να πραγματοποιηθούν από το ΕΚΔΔΑ σεμινάρια επιμόρφωσης των Βουλευτών, όχι μόνον για την δημόσια διαβούλευση, αλλά γενικότερα για την εφαρμογή των αρχών της καλής νομοθέτησης. Η συμμετοχή των βουλευτών σε αυτά μπορεί να αποτελέσει ένα παράδειγμα χρήσιμης συνεργασίας της νομοθετικής εξουσίας με την διοίκηση και να συμβάλλει στην βελτίωση του νομοθετικού έργου.\nΤέλος, η συμμετοχή της διοίκησης στην πραγμάτωση των αρχών της καλής νομοθέτησης έχει προβλεφθεί και σε επίπεδο αξιολόγησης του νόμου, καθώς οι εκθέσεις κανονιστικών συνεπειών του νόμου συντάσσονται με ευθύνη του Υπουργείου, που οφείλει να εξασφαλίσει τις απόψεις των εμπλεκόμενων κοινωνικών εταίρων. Η διαδικασία αυτή χρειάζεται αναμόρφωση, κυρίως για να αρθρωθεί πιο αποτελεσματικά η αναγωγή στους κοινωνικούς φορείς και να αποκτήσουν ουσιαστικό περιεχόμενο τα πορίσματά της.\nΑνακεφαλαιώνοντας: η κρίση που διέρχεται η νομοθετική λειτουργία και οι αρνητικές συνέπειες που αναπτύσσει, μεταξύ άλλων, στην δημόσια διοίκηση αποτελούν κοινό τόπο. Γι’αυτό, τα τελευταία χρόνια αναζητούνται εναγωνίως μέθοδοι εξορθολογισμού της και ενίσχυσης της κοινωνικής αποτελεσματικότητας των νομοθετικών πράξεων, με την εισαγωγή και ειδικού νόμου. Η προσπάθεια αναμόρφωσης της νομοπαραγωγικής διαδικασίας περιλαμβάνει μεταρρυθμίσεις που αφορούν τις σχέσεις νομοθετικής εξουσίας και δημόσιας διοίκησης, καθώς και παρεμβάσεις στην ίδια την δημόσια διοίκηση που αναγνωρίζεται πια ως σημαίνων παράγοντας του νομοθετικού έργου. Όπως, όμως, υπογράμμισε και ο Πρόεδρος της Δημοκρατίας, μια μεταρρύθμιση για να είναι αποτελεσματική και ωφέλιμη θα πρέπει να συνδέεται στενά με την κοινωνική πραγματικότητα, να στηρίζεται στην αποτίμηση των συνθηκών και σε συναινέσεις σχετικά με τους επιδιωκόμενους στόχους, να οργανώνεται με πρόσφορες μεθόδους και να δημιουργεί όρους μακροημέρευσης των νέων θεσμών.\nΕπομένως, είναι κρίσιμο να αξιολογηθεί από την παραπάνω σκοπιά η αναμόρφωση της νομοθετικής λειτουργίας που επιχειρείται και να αναδειχθούν τα πλεονεκτήματα και οι ελλείψεις της. Μια πρώτη παρατήρηση επιβάλλεται: η υιοθέτηση των μέτρων που αποσκοπούν στην ενίσχυση των δομών και των διαδικασιών της καλής νομοθέτησης γίνεται και αυτή υπό χρονική πίεση, με αποτέλεσμα η αναγκαιότητα, η αποτελεσματικότητα και η αναλογικότητα των σχετικών ρυθμίσεων να μην εκτιμούνται επαρκώς. Επιπλέον, η ανάγκη να παρουσιαστεί, ιδίως προς τους εταίρους και δανειστές, μια σύμφωνη με τις δεσμεύσεις της χώρας πλούσια κανονιστική παραγωγή έχει διογκώσει ακόμη περισσότερο την κανονιστική εξουσία της εκτελεστικής εξουσίας. Σε νομοθετήματα που αποβλέπουν είτε στον εξορθολογισμό της δημόσιας διοίκησης ως παράγοντα της καλής νομοθέτησης είτε στην ανάδειξή της σε φορέα μιας ουσιαστικής προνομοθετικής διαβούλευσης, εντοπίζεται σωρεία νομοθετικών εξουσιοδοτήσεων, μάλιστα σε επίπεδο υπουργικής απόφασης. Η κανονιστική ύλη διασπάται, αλλά και η διοίκηση δυσκολεύεται να εξυπηρετήσει το πλήθος των κανονιστικών εκκρεμοτήτων που μετατίθενται σε αυτήν. Έτσι, παρατηρούνται σοβαρές καθυστερήσεις, ενώ είναι αμφίβολο αν οι όροι της καλής νομοθέτησης μπορεί να τηρηθούν κατά την επεξεργασία όλων αυτών των κανονιστικών πράξεων.\nΧαρακτηριστικό παράδειγμα είναι η εισαγωγή του κοινωνικού ελέγχου της δημόσιας διοίκησης, που προβλέφθηκε στον ν. 4369/2016, αλλά κινδυνεύει να παραμείνει γράμμα κενό, επειδή οι ρυθμίσεις που απαιτούνται για την λειτουργία του συστήματος θα πρέπει να προσδιοριστούν από τους Υπουργούς, στους οποίους έχει ανατεθεί η σχετική εξουσία. Η δραστηριοποίηση των δομών κοινωνικού ελέγχου μπορεί πραγματικά να βοηθήσει στην τήρηση των αρχών της καλής νομοθέτησης. Η δυνατότητα που παρέχει ο νόμος στους πολίτες να παρακολουθούν την δράση των Υπουργείων και να εκφράζουν τις απόψεις τους ηλεκτρονικά ή σε τακτικές συναντήσεις που θα πρέπει να οργανώνονται από τις υπηρεσίες, διευκολύνει τον εντοπισμό των σημαντικότερων προβλημάτων και των κανονιστικών αιτημάτων που γεννά η κοινωνική πραγματικότητα.\nΑκόμη, η ίδρυση στο Εθνικό Κέντρο Δημόσιας Διοίκησης μιας αυτοτελούς δομής, του Παρατηρητηρίου της Δημόσιας Διοίκησης, που θα επεξεργάζεται τις παρατηρήσεις των πολιτών για την λειτουργία του κρατικού μηχανισμού και για τις σχέσεις του με την κοινωνία, μπορεί να προσφέρει πορίσματα πολύτιμα για την εφαρμογή των αρχών της αναγκαιότητας, της αναλογικότητας, της αποφυγής αποκλινουσών από την κατά περίπτωση γενική πολιτική ή αντιφατικών ρυθμίσεων, συγχρόνως δε να προσδώσει στην αρχή της αποτελεσματικότητας ένα κοινωνικό πρόσημο. Έχοντας αναδείξει τα προβλήματα και τις κρίσιμες κοινωνικές ανάγκες, οι μελέτες του Παρατηρητηρίου μπορούν να εφοδιάσουν την διοίκηση με επιχειρήματα σχετικά με τις προσδοκώμενες συνέπειες καθεμιάς ρύθμισης, ώστε η αποτελεσματικότητά της να μην αξιολογείται μόνο με όρους δημοσιονομικού κόστους. Η πολιτική και πολιτειακή σημασία των παραπάνω δομών είναι προφανής. Όμως, η οργάνωση και η στελέχωσή τους θα ρυθμιστούν με υπουργικές αποφάσεις, που η διοίκηση και η πολιτική ηγεσία των Υπουργείων Εσωτερικών και Διοικητικής Ανασυγκρότησης πρέπει να προετοιμάσουν μέσα στον καταιγισμό των δράσεων που προωθούνται ή επιβάλλονται και που κάποιες από αυτές φαίνεται να είναι κεντρικές για την επιβίωση της χώρας. Η αργοπορία στην έκδοση των αποφάσεων είναι ίσως το μικρότερο κακό που μπορεί να ανακύψει.\nΕίναι, λοιπόν, φανερό, ότι οι καταναγκασμοί υπό τους οποίους επιδιώκονται οι νομοθετικές μεταρρυθμίσεις, καθώς επίσης το γεγονός ότι στην έννοια της μεταρρύθμισης έχει αποδοθεί μια σχεδόν μεταφυσική διάσταση, δεν επιτρέπουν την εφαρμογή των αρχών και των διαδικασιών που στοχεύουν στην βελτίωση της νομοθετικής λειτουργίας. Οι αρνητικές συνέπειες της κακής νομοθέτησης στην δημόσια διοίκηση αναπαράγονται, με αποτέλεσμα ο διοικητικός μηχανισμός να οδηγείται σε αδράνεια ή να αναπτύσσει αυθαίρετες πρακτικές. Εξάλλου, μέτρα που θα ενίσχυαν την αποτελεσματικότητα της Δημόσιας Διοίκησης ως παράγοντα της καλής νομοθέτησης αμελούνται ή καθυστερούν, ενώ η συζήτηση για τα εργαλεία που αυτή χρησιμοποιεί και που θα μπορούσαν να στηρίξουν τον εκσυγχρονισμό και τον εκδημοκρατισμό του νομοθετικού έργου διαρκώς αναβάλλεται.\nΑναρωτιέται, λοιπόν, κανείς εύλογα αν η πρακτική αυτή που περιορίζει τον σεβασμό των αρχών της καλής νομοθέτησης, αν η σταθερή άσκηση του νομοθετικού έργου με όρους έκτακτης ανάγκης δεν αποτελεί ένα όχημα για την ιδιωτικοποίηση πεδίων της δημόσιας δράσης, για την απομείωση του κύρους της Βουλής, αλλά και την μετάλλαξη της αποστολής της Δημόσιας Διοίκησης, που από παράγοντας της καλής νομοθέτησης μπορεί να μετατραπεί σε δούρειο ίππο για την επιβολή ισχυρών συμφερόντων στην νομοπαραγωγική διαδικασία.\nΠΡΟΕΔΡΕΥΩΝ (Μιχαήλ Βροντάκης): Ευχαριστώ πολύ την καθηγήτρια, κ. Καμτσίδου και ιδιαιτέρως για το ότι τήρησε το εικοσιπεντάλεπτο της εισηγήσεως.\n Βλ. ενδεικτικά, Β. Σκουρή, «Η κρίση της νομοθετικής λειτουργίας, καλύτερο δίκαιο με λιγότερους νόμους», σε του ίδιου, Προσανατολισμοί στο δημόσιο δίκαιο Ι, 1999 σελ. 59 επ., Γ. Ρήγου, «Νομοθετικός πληθωρισμός και δικαστική πράξη», ΕλλΔνη, 2000, σ. 289 επ. Γ. Γεραπετρίτη, «Η οικονομική κρίση ως στοιχείο απορρύθμισης της ιεραρχίας των πηγών του δικαίου: Νομοτέλεια ή άλλοθι;» σε ΝοΒ, τ. 60, 2012, σ. 2781 επ.\n Βλ. Α. Μανιτάκη, «Δημόσια Διοίκηση και Διοικητική Μεταρρύθμιση, εγκλωβισμένες στον ιστό της πολυνομίας και της τυπολατρίας: προτάσεις για την απαγκίστρωσή τους», σε www.constitutionalism.gr\n Βλ. Ιφ. Καμτσίδου, «Οικονομική κρίση, Σύνταγμα και δημοκρατία», σε www.constitutionalism.gr\n Έτσι οι Δ. Σωτηρόπουλος- Λ. Χριστόπουλος, «Πολυνομία, Κακονομία και Γραφειοκρατία στην Ελλάδα. Ανάλυση Αποτυχιών του Παρελθόντος και Προτάσεις Βελτιωτικών Παρεμβάσεων» προσβάσιμο σε http://www.dianeosis.org/wp-content/uploads/2016/07/polynomia_teliko_keimeno.pdf\n Η βιβλιογραφία για την αρχή της νομιμότητας ως θεμελιώδους αρχής και πηγής ειδικότερων θεμελιωδών κανόνων, λ.χ. της αρχής της δικαιολογημένης εμπιστοσύνης, είναι εκτεταμένη, με αποτέλεσμα οποιαδήποτε προσπάθεια παρουσίασής της να πάσχει από ελλείψεις. Από την σκοπιά του συνταγματικού δικαίου βλ. αντί άλλων τις απόψεις των Π. Παυλόπουλου, Αρχή της νομιμότητας και Σύνταγμα, Σύγχρονα Θέματα, 1980, σ. 36 επ. Ξ. Παπαρηγόπουλου, Κράτος Δικαίου: δικαιοκρατία ή νομοκρατία; Σκέψεις πάνω στην καταγωγή, δομή και μετεξέλιξη του Κράτους Δικαίου, Αντ. Σάκκουλα, Αθήνα 1988, Α. Μανιτάκη, Κράτος Δικαίου και έλεγχος της συνταγματικότητας των νόμων, Θεσσαλονίκη 1994, σ. 288 επ.\n Βλ. Σ. Κοφίνη, Ισότητα και απαγόρευση διακρίσεων, Αθήνα- Θεσσαλονίκη, 2016, σ. 28 επ. και τις εκεί παραπομπές.\n Βλ. αντί άλλων το περιεκτικό εισαγωγικό κεφάλαιο του Αγγ. Στεργίου, Η συνταγματική κατοχύρωση της κοινωνικής ασφάλισης, Θεσσαλονίκη, 1994\n Πρβλ. P. Birnbaum, «Le type d’État tient toujours», σε D. de Béchillon κ. ά. (επιμ.), L’architecture du droit. Mélanges en l’honneur du professeur Michel Troper, Paris, Economica, 2006, σ. 185 επ.\n Η παραπάνω παραδοχή δεν σημαίνει ότι αμελούνται οι συνέπειες της νεοφιλελεύθερης θέσμισης στο δίκαιο, τόσο σε ότι αφορά την μορφή του όσο και την κοινωνική λειτουργία του, την ίδια την αντίληψη για την νομιμότητα, που τείνει να ενσωματώσει την ορθολογικότητα των αγορών, βλ. Ι.Καμτσίδου, «Για τα νέα σύνορα της Ευρώπης: σκέψεις σχετικά με την σημασία του πολιτικού Συντάγματος στην Ε.Ε.» σε Τιμητικός Τόμος για τα 50 χρόνια των Τακτικών Διοικητικών Δικαστηρίων, Αθήνα- Θεσσαλονίκη 2015 και τις εκεί παραπομπές. Στην παρούσα Εισήγηση έμφαση δίνεται στην αναζήτηση αρχών και διαδικασιών που θα βελτιώνουν την ποιότητα των νόμων, καθώς και στην συμβολή της Διοίκησης σε αυτήν την διαδικασία, έστω και στο συγκεκριμένο περιβάλλον. Ο χαρακτήρας της είναι μάλλον τεχνικός και περιορισμένος.\n Για σχετικοποίηση του κανόνα από τον εφαρμοστή του δικαίου μιλά ο Π.Παυλόπουλος, Το Δημόσιο Δίκαιο στον αστερισμό της οικονομικής κρίσης, Αθήνα, 2014, σ. 96 επ.\n Contra Δ. Σωτηρόπουλος- Λ. Χριστόπουλος, ό.π.\n Eric Van den Abeele, « L’agenda Mieux légiférer de l’Union européenne », Courrier hebdomadaire du CRISP 2009/23, σ. 5 επ., M. Hadjiisky, «La better regulation entre coordination européenne et relations triangulaires : OCDE, États membres et Union européenne » Revue Française d’Administration Publique , 2016, σ. 561 επ.\n Πρβλ. J. Chevallier «La simplification de l’action publique et la question du droit», Revue Française d’Administration Publique 2016, σ. 205 επ.\n S. Rose-Ackerman, « Étude d’impact et analyse coûts-avantages : qu’impliquent-elles pour l’élaboration des politiques publiques et les réformes législatives ? », Revue française d’administration publique 2011σ. 787-επ.


Την Ελλάδα επιχειρεί να εμπλέξει στα αιματηρά γεγονότα των Σκοπίων η Ολμπράιτ! (βίντεο) | Pontos News\nΈνας Έλληνας στο τιμόνι του Οργανισμού Συνεργασίας του Ευξείνου Πόντου\n16 Μάιος 2015, 16:29 - Τελευταία Ενημέρωση: 16 Μάιος 2015, 16:18\nΤην Ελλάδα επιχειρεί να εμπλέξει στα αιματηρά γεγονότα των Σκοπίων η Ολμπράιτ! (βίντεο)\nΧρόνια αφότου έχει εγκαταλείψει την κεντρική πολιτική σκηνή, αμετανόητη στη φιλοσκοπιανή της θέση παραμένει η πρώην υπουργός Εξωτερικών των ΗΠΑ Μαντλίν Ολμπράιτ. Έφθασε μάλιστα μέχρι του σημείου να υπονοεί εμπλοκή (!) της Ελλάδας στα πρόσφατα αιματηρά επεισόδια στα Σκόπια.\nΜιλώντας στο πανεπιστήμιο Τζον Χόπκινς για τη Βοσνία και τα Βαλκάνια, η Ολμπράιτ ερωτήθηκε για το θέμα της ονομασίας των Σκοπίων, η επίλυση του οποίου αναζητείται εδώ και σχεδόν μια 25ετία. Η Αμερικανίδα αξιωματούχος στην απάντησή της, της οποίας προηγείται απαξιωματική γκριμάτσα, αποκαλεί τη συζήτηση περί την ονομασία της ΠΓΔΜ «μια από τα πιο τρελές όλων των εποχών» και αφηγείται... τεχνάσματα των Αμερικανών και του Συμβουλίου Ασφαλείας για να γίνουν δεκτά τα Σκόπια στον ΟΗΕ παρά τις αντιρρήσεις της Ελλάδας.\nΜε περιφρόνηση μιλά για την άρνηση της Αθήνας να δεχτεί τον ήλιο της Βεργίνας στη σημαία των Σκοπίων και το... κόλπο να γίνει η ένταξή τους βράδυ, όταν οι σημαίες δεν ήταν ανηρτημένες στον ιστό!\nΘριαμβολογεί που τα Σκόπια «αποκαλούνται πλέον από όλους Μακεδονία», αν και δηλώνει ότι το ζήτημα της ονομασίας «είναι το ελάχιστο από τα προβλήματα».\nΑντίθετα, και εδώ αποκαλύπτεται ίσως και στάση ευρύτερα πολιτική πέραν της προσωπικής της άποψης, η Μαντλίν Ολμπράιτ λέει ότι τα πρόσφατα γεγονότα, στο Κουμάνοβο, «είναι πολύ ανησυχητικά. Οι εξτρεμιστικές ενέργειες, ο διαχωρισμός σε μικρές εθνικιστικές ομάδες, η σχέση που έχει το Κόσοβο και τι κάνουν οι Έλληνες.»!\nΠροτείνει μάλιστα να ενεργοποιηθούν άμεσα οι ΗΠΑ για το θέμα. Όπως, ίσως, έκαναν με τον αιματηρό πόλεμο στην πρώην Γιουγκοσλαβία;\nΔείτε ερώτηση και απάντηση στα αγγλικά από το 42.00' έως το 45.00'\nΚύκλοι του ελληνικού υπουργείου Εξωτερικών τόνιζαν ότι η γελοία και ανενδοίαστη προπαγανδιστική προσπάθεια εμπλοκής της Ελλάδας στα τραγικά γεγονότα του Κουμάνοβο, προκαλεί αποτροπιασμό και οργή. Θεωρούν επίσης απαράδεκτες τις προσωπικές εκτιμήσεις της Ολμπράιτ ως προς το ζήτημα της ονομασίας.\nΜεγαλώνει ο αριθμός των νεκρών από τις μάχες στο Κουμάνοβο (βίντεο)\n10 Μάιος 2015, 17:47\n9 Μάιος 2015, 13:38


Ροδρίγο δε Χέρεθ – ΜΕΓΑΛΟΙ ΘΑΛΑΣΣΟΠΟΡΟΙ\nΡοδρίγο δε Χέρεθ\nΟ πρώτος Ευρωπαίος καπνιστής\nΣτις 12 Οκτωβρίου του 1492, ο Κολόμβος φτάνει για πρώτη φορά στην Αμερική, στις σημερινές Μπαχάμες, στο νησί που οι ιθαγενείς είχαν ονομάσει Γκουαναχάνι και εκείνος μετονόμασε Σαν Σαλβαδόρ (Άγιος Σώστης). Κατά την πρώτη επαφή με τους ιθαγενείς, ανταλλάσσοντας δώρα, εκείνοι του παρουσίασαν ως κάτι πολύτιμο, κάποια ξερά φύλα τα οποία είχαν μια παράξενη οσμή. Τα φύλλα αυτά όμως, άφησαν αδιάφορους τους Ισπανούς καθώς το κύριο μέλημα τους ήταν να βρουν τα πολύτιμα αγαθά της Ασίας πιστεύοντας πως είχαν φτάσει εκεί. κατά την εξερεύνηση του νησιού, δύο μέλη από το πλήρωμα του πλοίου Σάντα Μαρία, ο Ροδρίγο δε Χέρεθ και ο Λουίς δε Τόρες, εντόπισαν κάποιους ιθαγενείς οι οποίοι είχαν ένα σκεύος που σήμερα γνωρίζουμε ως πίπα καπνού και μέσω αυτού, εισέπνεαν τον καπνό από τα καιγόμενα φύλλα. Η περιέργεια του Ροδρίγο δε Χέρεζ να δοκιμάσει, τον έκανε να καταγραφεί ως ο πρώτος Ευρωπαίος καπνιστής. Περιγράφοντας αυτή την πρωτόγνωρη συνήθεια, εξήγησε πως η χρήση της από τους ιθαγενείς ωφελούσε στο να νιώθουν μουδιασμένοι και σε μία κατάσταση μέθης, ώστε να μην αισθάνονται την κούραση.\nΌταν η αποστολή επέστρεψε στην Ισπανία, ο Ροδρίγο δε Χέρεθ, παρουσίασε για πρώτη φορά το κάπνισμα στους συμπατριώτες του. Εκείνοι, όταν είδαν να βγαίνει καπνός από το στόμα του και από τα ρουθούνια του, πίστεψαν πως τον είχε κυριέψει ο Σατανάς και τον παρέδωσαν δέσμιο στην Ιερά Εξέταση η οποία στην συνέχεια τον καταδίκασε σε φυλάκιση. Έπειτα από εφτά χρόνια, όταν αφέθηκε ελεύθερος, είδε πως οι συμπατριώτες του είχαν ήδη υιοθετήσει την συνήθεια αυτή, για την οποία φυλακίστηκε. Η συνήθεια του καπνίσματος, άρχισε να γίνεται τόσο δημοφιλής, που σύντομα άρχισε η καλλιέργεια καπνού από τους Ισπανούς οι οποίοι, μέσω του εμπορίου, την διέδωσαν και στην υπόλοιπη Ευρώπη αποφέροντας μεγάλα κέρδη.\nΤο άρθρο αυτό έχει ως σκοπό την παρουσίαση του συγκεκριμένου ιστορικού γεγονότος και μόνο και σε καμία περίπτωση δεν προωθεί την επιβλαβή συνήθεια του καπνίσματος για την οποία η σελίδα μας τάσσεται ανοιχτά εναντίον.\nΚατηγορία: ΙστορίαΕτικέτες: Αμερική\n← Η ζωή στα πλοία των ανακαλύψεων\nΝτιόγκο Κάο →\nΟ χάρτης του Τοσκανέλι\nΗ Γεωγραφία του Πτολεμαίου


Η επίδραση της πανδημίας στη δημιουργικότητα των ανθρώπων •YgeiaOnline\nΗ επίδραση της πανδημίας στη δημιουργικότητα των ανθρώπων\nΣύμφωνα με την μελέτη, παρά τους περιορισμούς στο σπίτι ή εξαιτίας τους, η δημιουργικότητα σε αρκετούς ανθρώπους αυξήθηκε, αν και εστιάστηκε σε «κανάλια» κατάλληλα για την περίσταση. Πρωτίστως οι άνθρωποι το… έριξαν στο δημιουργικό μαγείρεμα!\nPrevious Post Το μυστικό για να μην σαπίζουν γρήγορα τα λεμόνια\nNext Post ΠΟΥ: Κοντά στις 350 οι λοιμώξεις ηπατίτιδας παγκοσμίως


Πραγματοποιήθηκε την Πέμπτη 15/3/2012 συγκέντρωση στην Αθήνα και στην Γ' Σεπτεμβρίου 110, σύμφωνα με προηγηθείσα πρόσκληση της Επιτροπής Πρωτοβουλίας δημιουργίας νέου φορέα συνταξιούχων. Στη συγκέντρωση έλαβαν μέρος 220 περίπου συνταξιούχοι από διάφορους φορείς. Στη συγκέντρωση αυτή:\n1. Έγινε από την επιτροπή πρωτοβουλίας ενημέρωση για τις μέχρι τώρα ενέργειές της.\n2. Παρουσιάστηκε η ιδρυτική διακήρυξη του νέου φορέα\n3. Παρουσιάστηκαν οι γενικές αρχές του υπό διαμόρφωση Καταστατικού του συλλόγου\n4. Ανταλλάχθηκαν σκέψεις και προτάσεις\n5. Γνωστοποιήθηκαν τα μέλη της Επιτροπής Πρωτοβουλίας, που είναι:\nΑπ' το χώρο του ΟΤΕ οι: ΑΝΔΡΕΟΠΟΥΛΟΣ ΑΝΔΡΕΑΣ, ΔΗΜΗΤΡΙΑΔΟΥ ΔΕΣΠΟΙΝΑ, ΔΙΑΜΑΝΤΗΣ ΒΑΓΓΕΛΗΣ , ΘΑΛΑΣΣΙΝΟΣ ΓΙΩΡΓΟΣ, ΚΑΝNΑΣ ΓΙΩΡΓΟΣ, ΚΑΡΑΒΑΣΙΛΗ ΣΑΒΒΙΝΑ, ΚΟΜΝΗΝΟΣ ΜΙΧΑΛΗΣ, ΜΑΡΜΑΡΙΝΟΣ ΔΗΜΗΤΡΗΣ, ΜΠΡΟΦΑΣ ΠΑΝΑΓΙΩΤΗΣ, ΟΡΦΑΝΟΣ ΤΖΑΝΟΣ, ΣΙΑΜΠΟΣ ΓΙΑΝΝΗΣ, ΤΖΙΤΖΗΣ ΓΙΑΝΝΗΣ και ΝΙΚΟΛΑΚΑΚΗΣ ΒΑΣΙΛΗΣ (Ολυμπιακή), ΠΑΠΑΘΑΝΑΣΙΟΥ ΣΩΤΗΡΗΣ (ΤΣΜΕΔΕ), ΣΤΡΙΜΜΕΝΟΣ ΒΑΓΓΕΛΗΣ (ΔΕΗ).\n6. Αποφασίστηκε απ' τους συμμετέχοντες στη συγκέντρωση η Δημιουργία συλλόγου με την επωνυμία ΚΙΝΗΜΑ ΣΥΝΤΑΞΙΟΥΧΩΝ και σύμφωνα με την εισήγηση της επιτροπής πρωτοβουλίας.\n7. Εξουσιοδοτήθηκε η επιτροπή πρωτοβουλίας για την κατάθεση του καταστατικού σε εύλογο χρόνο στο πρωτοδικείο Αθηνών για νομιμοποίηση, αφού προηγηθεί ανάρτηση στο blog και προτάσεις - παρατηρήσεις από συνέδρους - μέλη.\n8. Εξουσιοδοτήθηκε ακόμα η επιτροπή πρωτοβουλίας για την επαφή και με συνταξιούχους από άλλους φορείς που θα μπορούσαν να πλαισιώσουν το νέο φορέα και την επιτροπή πρωτοβουλίας ειδικότερα.\nΑναρτήθηκε από Συνταξιούχοι ΟΤΕ στις 12:09 μ.μ.\nnikolos 9 Απριλίου 2012 - 4:20 μ.μ.\nπολυ καλη κινηση , αν και θαπρεπε να συμμετασχουν και οι εργαζομενοι ως αυριανοι συνταξιουχοι μπας και εξαγνιστουν απεναντι στα λαθη των προηγουμενων χειρισμων διοτι 11% ΜΕΙΩΣΗ ΟΙ ΕΡΓΑΖΟΜΕΝΟΙ ( ΔΗΛΑΔΗ ΤΙΠΟΤΑ με τα επιδοματα που εχουν )ΕΝΩ ΟΙ ΣΥΝΤΑΞΙΟΥΧΟΙ 40% ΚΑΛΟ ΠΑΣΧΑ


Επίδομα αδείας 2021: Πότε καταβάλλεται; -\nΠότε αγωνίζεται ο Πετρούνιας;\nΕπίδομα αδείας 2021: Πότε καταβάλλεται;\nΚυμαίοι στην καταγωγή τους ήταν ο διεθνούς φήμης γιατρός Γεώργιος Παπανικολάου, ο χαράκτης Δημήτριος Γαλάνης, ο ταγματάρχης Ιωάννης Βελισσαρίου, ο λογοτέχνης Βασίλης Λούλης, ο Παύλος Νιρβάνας και πολλοί άλλοι επιστήμονες, άνθρωποι των Γραμμάτων και καλλιτέχνες.\nΟ εργοδότης έχει πλέον τη δυνατότητα να χορηγήσει την άδεια μέχρι το πρώτο τρίμηνο του επόμενου έτους και όχι μέχρι το τέλος του έτους όπως ίσχυε μέχρι σήμερα.\nΠότε βγαίνουν οι βάσεις 2021 τον Αύγουστο;\nΚαύσωνας και εργασία: Ποια είναι τα μέτρα;\nΠότε είναι η μικρή παράκληση στην Παναγία;\nΠότε είναι η παράκληση στην παναγία;\nΝηστεία 15 Αυγούστου (δεκαπενταύγουστου): Πότε είναι;\nΕπίδομα ανεργίας: Πότε θα γίνει η πληρωμή;\nΑυτές οι πληρωμές θα γίνουν αυτή την εβδομάδα 2 Αυγούστου 2021\nΦορολογικές δηλώσεις 2021: Ποια η προθεσμία; 2 Αυγούστου 2021\nΠότε βγαίνουν οι βάσεις 2021 τον Αύγουστο; 2 Αυγούστου 2021\nΚαύσωνας και εργασία: Ποια είναι τα μέτρα; 2 Αυγούστου 2021\nΠότε είναι η μικρή παράκληση στην Παναγία; 1 Αυγούστου 2021\nΠότε είναι οι χαιρετισμοί της Παναγίας 1 Αυγούστου 2021\nΠαναγία της Τήνου 1 Αυγούστου 2021


Χριστουγεννιάτικη συναυλία Καθεδρικό Ι. Ναό Παναγίας Φανερωμένης Χολαργού\tΚύριο\nΤα σύμπαντα σήμερα γεμίζουν από χαρά - Τὰ σύμπαντα σήμερον, χαρᾶς πληροῦνται (ύμνος στον Όρθρο των Χριστουγέννων) Χριστουγεννιάτικη συναυλία με βυζαντινούς ύμνους, ρωσικούς ύμνους και συμφωνική μουσική και με τη συμμετοχή τριών μουσικών σχημάτων θα πραγματοποιηθεί την Κυριακή 19 Δεκεμβρίου, στις 6.30 μ.μ., στον Καθεδρικό Ι. Ναό Παναγίας Φανερωμένης Χολαργού.…\nΚοινωνική δράση του Τμήματος Βόλεϊ του Αθλητικού Συλλόγου Παπάγου\tΚύριο\nΤο τμήμα Βόλεϊ του Αθλητικού Συλλόγου Παπάγου στο πλαίσιο της διεύρυνσης της κοινωνικής του προσφοράς στην τοπική κοινωνία διοργανώνει δράση συγκέντρωσης αγαθών για ευπαθείς ομάδες του Δήμου Παπάγου - Χολαργού. Η παράδοση των αγαθών μπορεί να γίνεται στο κλειστό γυμναστήριο ΕΑΚ Παπάγου (οδός Νευροκοπίου), από σήμερα έως και 18/12/2021 κατόπιν…\nΦωτίζουμε το Χριστουγεννιάτικο Δέντρο της πόλης μας την Τετάρτη 15 Δεκεμβρίου\tΚύριο\nΦωτίζουμε το Χριστουγεννιάτικο Δέντρο της πόλης μας, την Τετάρτη 15 Δεκεμβρίου και ώρα 19:00, σε μια βραδιά γεμάτη εκπλήξεις και Χριστουγεννιάτικες μελωδίες, από την Παιδική Χορωδία του Δήμου Παπάγου - Χολαργού και τον Αντώνη Δόμινο. Σας περιμένουμε όλους στον εξωτερικό χώρο του Δημαρχείου Παπάγου – Χολαργού (Λ. Περικλέους 55, Χολαργός).\nΕπετειακή Έκθεση Ζωγραφικής παιδιών και εφήβων με θέμα «Της Αυγής Δροσάτο Αέρι»\tΚύριο\nΟ Δήμος Παπάγου – Χολαργού σε συνεργασία με την Παιδική Πινακοθήκη Ελλάδας φιλοξενεί μέρος της Επετειακής Έκθεσης Ζωγραφικής με θέμα «Της Αυγής Δροσάτο Αέρι». Η έκθεση θα φιλοξενηθεί στη Δημοτική Πινακοθήκη, στην αίθουσα «Αλέκος Φασιανός», του Δημαρχείου Παπάγου – Χολαργού (Λ. Περικλέους 55, Χολαργός/επίπεδο -2) από την Κυριακή 12 έως…\nΕπιδείνωση θα παρουσιάσει ο καιρός μέχρι την Κυριακή (12-12-2021) με ισχυρές βροχές, καταιγίδες και πολύ ισχυρούς ανέμους\tΚύριο\nΣύμφωνα με το Έκτακτο Δελτίο Επιδείνωσης Καιρού που εκδόθηκε σήμερα Πέμπτη 09 Δεκεμβρίου 2021 από την Εθνική Μετεωρολογική Υπηρεσία (ΕΜΥ), επιδείνωση θα παρουσιάσει ο καιρός από σήμερα το βράδυ της Πέμπτης (09-12-2021) και μέχρι τις πρωινές ώρες της Κυριακής (12-12-2021) με κύρια χαρακτηριστικά τις ισχυρές βροχές και καταιγίδες και τους…\nΗ Σοφία Ρομπόλη μίλησε στους μαθητές του 1ου Δημοτικού Σχολείου Χολαργού για τη νοηματική γλώσσα\tΚύριο\nΗ Σοφία Ρομπόλη, η γνωστή παρουσιάστρια του δελτίου ειδήσεων στη νοηματική, επισκέφτηκε σήμερα το 1ο Δημοτικό Σχολείο Χολαργού με τα μέλη της Σχολικής Επιτροπής Νάντια Ζαφειροπούλου και Ρούλη Γιοβάνη, προκειμένου να μιλήσει στους μαθητές για τη νοηματική γλώσσα, μετά από πρόσκληση της προέδρου της Σχολικής Επιτροπής Πρωτοβάθμιας Εκπαίδευσης, Κατερίνας Γκούμα…\nΔωρεάν έλεγχοι ταχείας ανίχνευσης αντιγόνου το Σάββατο 11 Δεκεμβρίου στην πλατεία Φανερωμένης Χολαργού\tΚύριο\nΟ Δήμος Παπάγου - Χολαργού σε συνεργασία με τον Εθνικό Οργανισμό Δημόσιας Υγείας (ΕΟΔΥ), διοργανώνουν δωρεάν ελέγχους ταχείας ανίχνευσης αντιγόνου (rapid tests) για πεζούς, το Σάββατο 11 Δεκεμβρίου από τις 09.00 το πρωί έως 15:00, στην πλατεία Φανερωμένης Χολαργού. Σημειώνεται ότι όσοι είναι εμβολιασμένοι μπορούν να εκδώσουν βεβαίωση αποτελέσματος για…\nΧριστουγεννιάτικη Γιορτή Παιδικών Χορωδιών\tΚύριο\nΟ Δήμος Παπάγου – Χολαργού σε συνδιοργάνωση με τον Σύνδεσμο για τη Βιώσιμη Ανάπτυξη των Πόλεων, στο πλαίσιο του προγράμματος «Διαδημοτικές Πολιτιστικές Συναντήσεις Εν Άστει», διοργανώνουν τη «Χριστουγεννιάτικη Γιορτή Παιδικών Χορωδιών», την Κυριακή 12 Δεκεμβρίου και ώρα 11:00, στο Αμφιθέατρο «Μ. Θεοδωράκης». Συμμετέχουν οι Παιδικές Χορωδίες: Δήμου Παπάγου – Χολαργού…


pemptiimera.gr : 5η Ημέρα - Διαδραστικό παιχνίδι εναλλακτικής πραγματικότητας | Toplinks.gr\nΔιαδίκτυο, Ελλάδα, Παιχνίδια, Ψυχαγωγία\nΗ 5η Hμέρα είναι ένα πολύ ενδιαφέρον Ελληνικό διαδραστικό παιχνίδι, που παίζεται κυρίως μέσω διαδικτύου αλλά όχι αποκλειστικά.\nΒασίζεται σε μια ιστορία μυστηρίου, προδοσίας, συνωμοσιών και γρίφων, που ακροβατεί ανάμεσα στην πραγματικότητα και το φανταστικό. Κατά την διάρκεια του παιχνιδιού καλείται κανείς να αναζητήσει ίχνη και να συλλέξει πληροφορίες από τον πραγματικό κόσμο. Η ιστορία εξελίσσεται σε επεισόδια, τα οποία εμφανίζονται σταδιακά, κρατώντας έτσι αμείωτο το ενδιαφέρον.\nΗ 5η ημέρα στηρίζεται στον συνδυασμό δύο εξελίξεων στο χώρο του διαδικτύου: των παιχνιδιών εναλλακτικής πραγματικότητας Alternate Reality Games (ARG) και των σειρών διαδικτυακής διανομής Internet based dramas.\nΕπισκεφθείτε το pemptiimera.gr\narg, entertainment, games, interactive, internet\n18 Oct, 2007 @ 1:52 pm\nΑπίστευτη δουλειά, τρελλό κόλλημα ότι καλύτερο θεωρώ ότι έχω δει σε ελληνικό παιχνίδι. Καλύτερο από την τηλεόραση 🙂\n18 Oct, 2007 @ 2:12 pm\nΌταν ξεκίνησα να παίζω δεν περίμενα να κολλήσω τόσο πολύ 🙂 Είναι τρέλα, σου αλλάζει τον τρόπο σκέψης. Ότι δεις νομίζεις ότι είναι στοιχείο. Μερικές φορές αναρωτιέμαι αν είναι παιχνίδι ή κάποιοι έχουν κάνει τις πραγματικές ζωές τους ιστορία… 🙂 Όποιος δεν το έχει δοκιμάσει ως τώρα χάνει…\n21 Oct, 2007 @ 11:04 pm\nΈνα παιχνίδι που πρέπει να δουλεύει το μυαλό σου για να παίξεις. Πολύ καλή παραγωγή και πλούσιο υλικό για μελέτη. Νομίζω πως στο μέλλον όλα τα παιχνίδια θα έχουν τέτοια μορφή.\n30 Oct, 2007 @ 3:42 pm\nΈχω φάει μεγάλο κόλλημα με αυτό το παιχνίδι!\n04 Nov, 2007 @ 9:49 am\nEinai to pio prwtotypo paixnidi pou exw dei sta Ellhnika mexri twra, super super! Arxisa na paizw apo xthes kai psilo-xontro kolissa 🙂\n05 Nov, 2007 @ 12:20 pm\nΕίναι ότι πρέπει για κάποιον που θέλει να περάσει ευχάριστα μερικές ώρες. Κρατά αμείωτο το ενδιαφέρον γιατί ανανεώνεται κάθε λίγο με νέο επεισόδιο.\nΜου φαίνεται πάντως, ότι για να κάτσουν τόσοι άνθρωποι να κάνουν τόσο καλή παραγωγή, κάτι παίζει από πίσω. Ίσως να είναι μια γενική δοκιμή για να δουν το rebound στον κόσμο και να φτιάξουν περισσότερα τέτοια παιχνίδια, που θα έχουν πολλούς χορηγούς κλπ κλπ\n08 Nov, 2007 @ 6:40 pm\nΌσο πιο πολλά γίνονται τα επεισόδια τόσο πιο συναρπαστικό είναι το παιχνίδι! Μας χάλασε τη ζωή το pemptimera γιατί δεν ξεκολλάμε… Ελένη+Μάνος 🙂\n04 Dec, 2007 @ 7:31 pm\nmystikesselid.es kai ayto kalo….\npalio bebaia alla paremferes


Ν.Σύψας: «Το μεγάλο μας άγχος είναι το κέντρο της Αθήνας - Πότε θα παρέμβουμε;» | Pronews\nΝ.Σύψας: «Το μεγάλο μας άγχος είναι το κέντρο της Αθήνας - Πότε θα παρέμβουμε;»\nΤο κέντρο της Αθήνας αποτελεί το μεγαλύτερο άγχος των ειδικών καθώς υπάρχει μεγάλος αριθμός κρουσμάτων. Η τακτική της επιτροπής των ειδικών είναι να γίνεται ένα βήμα τη φορά σε ό,τι αφορά το άνοιγμα δραστηριοτήτων, τόνισε ο καθηγητής λοιμωξιολογίας της Ιατρικής Σχολής Αθηνών Νίκος Σύψας.\nΟι «κόκκινες» περιοχές εκτός από όποια απόφαση για τα καταστήματα


Απάτη η δήθεν επένδυση σε bitcoin - ThessaliaNews\nΒΟΛΙΩΤΗΣ ΕΧΑΣΕ 10.000 ΕΥΡΩ\nΑπάτη η δήθεν επένδυση σε bitcoin\n08 Σεπ 2021, 12:00\nΈντονες οι οχλήσεις που δέχονται Βολιώτες\nΗ Αστυνομία και το cyberalert.gr , γνωρίζουν το συγκεκριμένο θέμα και το παρακολουθούν μιας και πρόκειται ξεκάθαρα για απόπειρα εξαπάτησης παρόμοια με αυτή που είχε διαδραματιστεί πάλι στην Αγγλία, πάλι για δήθεν επενδυτικές υπηρεσίες από Έλληνες προς Έλληνες υποψήφια θύματα.\n– Κατά την διάρκεια επίσκεψης τους σε κάποια αναδυόμενη διαφήμιση ή ηλεκτρονική σελίδα επένδυσης σε ψηφιακά κρυπτονομίσματα\n– Μέσω αποστολής ηλεκτρονικού μηνύματος (email) στο οποίο συνήθως επισυνάπτεται κάποια ηλεκτρονική διεύθυνση (link) ή κάποιο τηλέφωνο επικοινωνίας\n– Απευθείας μέσω τηλεφωνικής κλήσης στα κινητά τους τηλέφωνα από αριθμούς εξωτερικού.\nΌπως και αν πραγματοποιηθεί επικοινωνία συνήθως καταλήγουν να συνομιλούν στην ελληνική ή αγγλική διάλεκτο και γλώσσα με κάποιο άτομο που υποδύεται το υψηλόβαθμο στέλεχος επενδυτικής εταιρείας κρυπτονομισμάτων. Αφού πείθει τα θύματα του για την φερεγγυότητα του και τις άκρα υψηλές αποδόσεις, το επόμενο βήμα είναι να ανοιχθεί από τα θύματα ένα ηλεκτρονικό πορτοφόλι.\nΔυστυχώς η υποδεικνυόμενη ηλεκτρονική σελίδα είναι ψεύτικη και κατασκευασμένη και όταν οι παθόντες θελήσουν να εκταμιεύσουν κάποιο χρηματικό ποσό μέσω της αντίστροφης διαδικασίας (κρυπτονόμισμα – ανταλλακτήριο – ευρώ- έμβασμα) τότε αντιλαμβάνονται συνήθως και την απάτη μιας και είτε οι δράστες διακόπτουν την επικοινωνία, είτε προφασίζονται ολική απώλεια των χρημάτων από λάθος επένδυση ή κάποιον άλλο αστάθμητο παράγοντα (υποτιθέμενη αστυνομική έρευνα).\nΤηλέφωνο : 11188 Fax: 213 1527471 Email: ccu@cybercrimeunit.gov.gr\nΤηλέφωνο: 11188 Fax: 213 1527666,\n• Υποδιεύθυνση Ασφαλείας Βόλου Τηλέφωνο: 24210 76957, 24210 76959, Email: yasfvolou@astynomia.gr\nΤαχυδρομική διεύθυνση: Ελ. Βενιζέλου 158 & Πεσόντων Αστυνομικών, Τ.Κ 38446, Νέα Ιωνία Βόλου Μαγνησίας.


Survivor: Ο Λιανός, ουσιαστικά, επιβεβαίωσε την επιστροφή τριών παικτών (vid) | ON BET\nHome Sports Survivor: Ο Λιανός, ουσιαστικά, επιβεβαίωσε την επιστροφή τριών παικτών (vid)\nPrevious articleΠαναθηναϊκός: Το λάθος έγινε με τον Δώνη | in.gr\nNext articleΣοκαριστική ομορφιά! Τα 124 σκαλοπάτια που σε οδηγούν σε μια παραδεισένια παραλία (ΦΩΤΟ) | Sportdog Team\nΣαρωτικές αλλαγές σε βενζινοκίνητα-πετρελαιοκίνητα οχήματα – Τι θα ισχύσει για κτίρια και θέρμανση! | Sportdog...\nΧάος στην Τούμπα! Καρέ-καρέ η εισβολή των οπαδών και οι μάχες με ΜΑΤ στο χορτάρι...\nΝτέρμπι αποδείξεων στη Λεωφόρο – Ευκαιρία για τον Ολυμπιακό στο Καραϊσκάκη | in.gr\n«Σπόντες» Αλ Κελαϊφί για Ρεάλ: Πανηγυρίζουν το Champions League επί μία εβδομάδα | in.gr\nGNTM: Αυτή είναι η 18χρονη κούκλα που έκοψαν λόγω… πειραγμένων χειλιών (Vid)


Tags: Christian Horner - gocar.gr - Περιοδικό αυτοκινήτου\nF1: Λάθος «κατά 99%» η κριτική προς τον Verstappen\nΟ Christian Horner στηρίζει τον οδηγό του\nΟ Max Verstappen ήρθε στην F1 για να φέρει τα πάνω κάτω. Ο τρόπος που οδηγεί όμως και μάχεται έχει φέρει διχογνωμίες ανάμεσα στους οδηγούς και τους οπαδούς. Ενας ακόμα υποστηρικτής του Verstappen ακούει στο όνομα Christian Horner.«Εξαρτάται από το ...\nΔημήτρης Παπαδόπουλος• 28 Σεπτεμβρίου 2016\nΕλπίζει πως θα γίνει σύντομα\nΤην Ferrari θέλει να προβληματίσει ο αγωνιστικός διευθυντής της Red Bull Racing, Christian Horner. Ο στόχος αυτός θα φαίνεται πιο εφικτός εφόσον η νέα μονάδα ισχύος της Renault, ο οποίος έχει προγραμματιστεί για τον αγώνα στον Καναδά, φέρει τα αναμενόμενα.«Η ...\nΔημήτρης Παπαδόπουλος• 27 Απριλίου 2016\nΗ σαιζόν του 2015 μπορεί να ξεκίνησε με τον αγώνα στην Αυστραλία, όμως τα όσα έγιναν εκτός πίστας είχαν πολύ μεγαλύτερο ενδιαφέρον από αυτά που έγιναν μέσα σε αυτή. Ο αγώνας δεν ήταν αντιπροσωπευτικός και το Albert Park δεν συγκαταλέγεται ...\nΔημήτρης Παπαδόπουλος• 16 Μαρτίου 2015\nΒρέθηκε κοντά στο να τα παρατήσει ο Vettel\nO Horner δήλωσε ότι ο Vettel σκεφτόταν την αποχώρηση από την ενεργό δράση\nΤην αποκάλυψη ότι ο Sebastian Vettel σκεφτόταν την αποχώρησή του από την ενεργό δράση έκανε το πρώην πλέον αφεντικό του Christian Horner. Μιλώντας σε εκπροσώπους του τύπου είπε ότι ο Γερμανός οδηγός είχε φτάσει στο «αμήν» και αμφιταλαντευόταν για το ...\nΔημήτρης Παπαδόπουλος• 27 Ιανουαρίου 2015\nΗ είδηση ότι ο Adrian Newey θα απομακρυνθεί από την αγωνιστική ομάδα της Red Bull Racing, αναλαμβάνοντας ένα γενικότερο ρόλο, ήταν κάτι που δεν αποτέλεσε έκπληξη. Ο Βρετανός τεχνικός είχε εκφράσει πολλές φορές τον προβληματισμό του για τον τρόπο που ...\nΔημήτρης Παπαδόπουλος• 10 Ιουνίου 2014\nΣενάρια υπήρχαν πολλά και οι άνθρωποι της Red Bull πίεζαν ασφυκτικά την Renault να βελτιώσει τους κινητήρες της. Σήμερα όμως ο Christian Horner έβαλε τέλος στα σενάρια και ανακοίνωσε ότι το 2015 «εκατό τοις εκατό θα έχουμε κινητήρα Renault».«Έχουμε πολυετές ...\nΔημήτρης Παπαδόπουλος• 6 Ιουνίου 2014\nΑυτή είναι η υπερασπιστική γραμμή της Red Bull Racing\nΤαιριάζουν απόλυτα με αυτά που γράψαμε προχθές αυτά που είπε χθες ο αγωνιστικός διευθυντής της Red Bull Racing, Christian Horner, μιλώντας στο Sky Sports σχετικά με την έφεση που άσκησε η ομάδα στην απόφαση των αγωνοδικών να αποκλείσουν τον Daniel ...\nΔημήτρης Παπαδόπουλος• 26 Μαρτίου 2014\nΟ αγωνιστικός διευθυντής της Red Bull Racing, Christian Horner, μίλησε στον Βρετανικό τύπο πριν από τον πρώτο αγώνα της χρονιάς και έδειξε ότι φοβάται πολύ την Mercedes. Δεν ξέρουμε εάν σοβαρολογεί, αλλά τα σχόλιά του τράβηξαν το ενδιαφέρον.«Βλέποντας την Mercedes ...\nΔημήτρης Παπαδόπουλος• 11 Μαρτίου 2014\nΤα παιχνίδια του Alonso\nΟ μάνατζέρ του μίλησε με την Red Bull Racing\nΤην Παρασκευή το πρωϊ στα paddock του Hungaroring, το Sport Bild έγινε μάρτυρας μιας συνάντησης που έγινε ανάμεσα στον αγωνιστικό διευθυντή της Red Bull Racing, Christian Horner, και του Garcia Abad, μάνατζερ του Fernando Alonso.Όπως ήταν φυσικό τα sites πήραν ...\nΔημήτρης Παπαδόπουλος• 29 Ιουλίου 2013\nΈχουμε ακούσει τα άπειρα για Red Bull Racing\nΌποιο site και να ανοίξετε θα διαβάσετε για το θέμα της Red Bull Racing. Ο Horner δήλωσε χθες ότι ο Vettel ζήτησε συγνώμη από το προσωπικό της ομάδας, ενώ ο Marko σε συνέντευξή του στο κανάλι της Red Bull (Servus ...\nΔημήτρης Παπαδόπουλος• 29 Μαρτίου 2013\nΣτο Milton Keynes παρουσίασε η Red Bull Racing το νέο της μονοθέσιο με την κωδική ονομασία RB9. Όπως καταλαβαίνετε και από τον αριθμό της είναι το 9ο μονοθέσιο που κατασκευάζει η εταιρία από την στιγμή που αγόρασε την Jaguar το ...\nΔημήτρης Παπαδόπουλος• 3 Φεβρουαρίου 2013\nVideo: Θα καθυστερήσει λίγο η νέα Red Bull\nΔεν θα είναι έτοιμη στην αρχή των δοκιμών το μονοθέσιο της Red Bull Racing σχολίασε ο Christian Horner. Αυτό δεν είναι κάποιο πρόβλημα, αλλά το γεγονός ότι η ομάδα πάλεψε μέχρι το τέλος για να πάρει το πρωτάθλημα, την έφερε ...\nHorner: Αποδυναμώθηκε η McLaren με την έξοδο του Hamilton\nΕύσημα Horner για Hamilton\nΟ αγωνιστικός διευθυντής της Red Bull Racing, Christian Horner, είναι ένας ακόμα που υποστηρίζει το ότι ο Lewis Hamilton αποτελεί πολύ σημαντικό ‘περιουσιακό στοιχείο΄, όποια ομάδα και να τον έπαιρνε.«Πιστεύω ότι η McLaren είναι πιο αδύναμη χωρίς τον Lewis. Πιστεύω ...\nΕπίσημo : ο Webber παραμένει στην Red Bull Racing\nΜε Vettel και Webber το 2013\nΕνώ το πρωϊ αναφέραμε ότι η RBR δεν θα βιαστεί για μιλήσει με τον Webber για το μέλλον του, μας έπιασε στον ύπνο με την ανακοίνωση που μας έστειλε. Ανακοίνωσε λοιπόν ότι ο Mark Webber ανανέωσε το συμβόλαιό του για ...


Cangaroo Mint Βρεφική/Παιδική Καρέκλα Φαγητού Χρώμα Μπλε\nΤο βρεφικό/παιδικό καρεκλάκι φαγητού Mint απο την Cangaroo μπορεί να χρησιμοποιηθεί απο τους 6 μήνες και μέχρι τα 15κιλά.\nΠανεύκολο στη χρήση, με 7 διαφορετικές ρυθμίσεις ύψους, 3 θέσεις ανάκλισης πλάτης και 3 θέσεις για υποπόδιο.\nΔιπλός δίσκος για εύκολο καθάρισμα.\nΓια περισσότερη ασφάλεια του παιδιού το κάθισμα είναι εξοπλισμένο με ζώνες 5 σημείων που μπορούν να ρυθμιστούν ανάλογα με το ύψος.\nΤο κάλυμμα είναι κατασκευασμένο απο υψηλής ποιότητας υλικά, που προσφέρουν περισσότερη άνεση στη χρήση.\nΣτο κουτι τουs Brand new Digital zoom 2.8 inch μεγεθος Οθονης αμφιδρομη επικοινωνια Infrared night vision θερμοκρασια δωματιου 300 μετρα εμβελεια σε ανοιχτο χωρο - 50 μετρα σε κλειστο χωρο επαναφορτιζομενο


Για σήμερα, Δευτέρα 14 Μαρτίου 2022, από την Εθνική Μετεωρολογική Υπηρεσία, προβλέπονται στη Χαλκιδική, τη Θεσσαλία, την Εύβοια, τις Σποράδες, την ανατολική Στερεά, την Πελοπόννησο, τις Κυκλάδες, την Κρήτη και το νότιο Ιόνιο νεφώσεις με ασθενείς βροχές ή χιονόνερο και λίγα χιόνια στα ορεινά. Τις απογευματινές ώρες τα φαινόμενα θα περιοριστούν στις Κυκλάδες και την Κρήτη. Στην υπόλοιπη χώρα λίγες νεφώσεις.\nΟι άνεμοι στο Αιγαίο θα πνέουν βόρειοι βορειοανατολικοί 4 με 6 και βαθμιαία 5 με 7 μποφόρ.\nΗ θερμοκρασία θα σημειώσει μικρή άνοδο ως προς τις μέγιστες τιμές της κυρίως στα δυτικά, όπου θα φτάσει τους 11 με 13 βαθμούς, ενώ στην υπόλοιπη χώρα δεν θα ξεπεράσει τους 09 με 11 βαθμούς Κελσίου. Παγετός θα σημειωθεί στα ηπειρωτικά τις πρωινές και βραδινές ώρες, ο οποίος θα είναι κατά τόπους ισχυρός στα κεντρικά και βόρεια.\nΚαιρός: Στη Δυτική Μακεδονία γενικά αίθριος. Στις υπόλοιπες περιοχές λίγες νεφώσεις, παροδικά αυξημένες μέχρι το απόγευμα, με ασθενείς βροχές ή χιονόνερο στη Χαλκιδική και λίγα χιόνια στα ορεινά.\nΘερμοκρασία: Από -05 (μείον 5) έως 11 βαθμούς, ενώ στη Δυτική Μακεδονία θα είναι 3 με 5 βαθμούς χαμηλότερη.\nΚαιρός: Στην Ηπειρο και το βόρειο Ιόνιο γενικά αίθριος. Στις υπόλοιπες περιοχές λίγες νεφώσεις, παροδικά αυξημένες στο νότιο Ιόνιο και τη δυτική Πελοπόννησο όπου θα σημειωθούν τοπικές βροχές και στα ορεινά παροδικές χιονοπτώσεις. Μεμονωμένες καταιγίδες πιθανώς να εκδηλωθούν στο νότιο Ιόνιο. Βελτίωση του καιρού από το απόγευμα.\nΘερμοκρασία: Από 00 (μηδέν) έως 13 βαθμούς. Στο εσωτερικό της Ηπείρου 5 με 6 βαθμούς χαμηλότερη.\nΚαιρός: Παροδικά αυξημένες νεφώσεις με ασθενείς τοπικές βροχές ή χιονόνερο και στα ορεινά παροδικές χιονοπτώσεις. Βαθμιαία βελτίωση από το απόγευμα και από τα βόρεια.\nΑνεμοι: Βορειοανατολικοί 3 με 5 και στα ανατολικά από το απόγευμα βαθμιαία τοπικά 6 μποφόρ.\nΘερμοκρασία: Από -03 (μείον 3) έως 11 βαθμούς Κελσίου, ενώ στα βόρεια θα είναι 2 με 3 βαθμούς χαμηλότερη.\nΚαιρός: Νεφώσεις με ασθενείς βροχές ή χιονόνερο και στα ορεινά της Κρήτης χιονοπτώσεις.\nΑνεμοι: Βόρειοι 4 με 6 και βαθμιαία 6 με 7 μποφόρ.\nΚαιρός: Λίγες νεφώσεις παροδικά αυξημένες με πιθανότητα ασθενών τοπικών βροχών μέχρι το απόγευμα.\nΘερμοκρασία: Από 05 έως 11 βαθμούς Κελσίου, ενώ στα βόρεια θα είναι 2 με 3 βαθμούς χαμηλότερη.\nΚαιρός: Παροδικά αυξημένες νεφώσεις με ασθενείς βροχές ή χιονόνερο και στα ορεινά ασθενείς χιονοπτώσεις. Βελτίωση το βράδυ.\nΑνεμοι: Βορειοανατολικοί 3 με 5 και βαθμιαία στα νότια τοπικά 6 μποφόρ.\nΚαιρός: Παροδικά αυξημένες νεφώσεις με ασθενείς τοπικές βροχές ή χιονόνερο και στα ορεινά ασθενείς χιονοπτώσεις. Βαθμιαία βελτίωση από το απόγευμα.\nΑνεμοι: Βορειοανατολικοί 3 με 5 και το βράδυ στα ανατολικά τοπικά 6 μποφόρ.\nΠΡΟΓΝΩΣΗ ΓΙΑ ΑΥΡΙΟ ΤΡΙΤΗ 15-03-2022\nΚαιρός: Στην Κρήτη και μέχρι τις μεσημβρινές ώρες στην ανατολική Στερεά, τις Κυκλάδες και την Εύβοια προβλέπονται αυξημένες νεφώσεις με τοπικές βροχές στην Κρήτη. Στην υπόλοιπη χώρα σχεδόν αίθριος καιρός. Η ορατότητα θα είναι τοπικά περιορισμένη τις βραδινές ώρες στα ηπειρωτικά.\nΆνεμοι: Θα πνέουν βόρειοι βορειοανατολικοί 3 με 5 και στο Αιγαίο 6 με 7 μποφόρ με βαθμιαία εξασθένηση. Τις μεσημβρινές ώρες στα δυτικά θα στραφούν σε δυτικούς βορειοδυτικούς 3 με 4 μποφόρ.\nΘερμοκρασία: Θα σημειώσει μικρή άνοδο και θα φτάσει στα βόρεια τους 11 με 13 και στα υπόλοιπα τους 13 με 15 βαθμούς Κελσίου. Παγετός θα σημειωθεί στα κεντρικά και βόρεια ηπειρωτικά τις πρωινές και βραδινές ώρες.


Το "Garden Of The Titans" δεν είναι απλώς «μια ακόμα live κυκλοφορία» από τους Opeth, αλλά μια απόδειξη του πόσο σπουδαίοι παραμένουν επί σκηνής\n«Σε τι διαφέρει ο Mikael Akerfeldt από τον Bon Jovi; Γιατί άκουγε Twisted Sister την ημέρα της συγκεκριμένης συναυλίας; Πότε και γιατί χτύπησε τον εαυτό του στον ώμο ως ένδειξη επιβράβευσης; Αν ποτέ παίξουν το "Free Bird" πού θα το κάνουν; Τι σχέση έχει το Missouri με το misery;». Όταν είσαι σε μια συναυλία των Opeth είναι σαν να είσαι σε ένα εστιατόριο που πέραν του μοναδικού μενού που συνδυάζει ετερόκλητες γεύσεις, είναι τα ιδιαίτερα καρυκεύματα να κάνουν τη διαφορά στην τελική γεύση. Αυτά τα καρυκεύματα δεν είναι κάτι άλλο, παρά το χιούμορ που επιστρατεύει με μια αφοπλιστική απλότητα και (αυτό)σαρκασμό ο ιθύνων νους τους, ο Mikael Akerfeldt επί σκηνής ανάμεσα στα τραγούδια, όπου και δίνονται οι απαντήσεις στα παραπάνω ερωτήματα. Όμως, πριν πάμε στα καρυκεύματα, δεν πρέπει να ξεχνάμε πως το εστιατόριο έχει χτιστεί σε ένα φοβερό μενού και σε μια ομάδα από μάγειρες που πλαισιώνουν τον master σεφ...\nOK, σταματάω με τους - ίσως λίγο αστείους το παραδέχομαι - παραλληλισμούς μου και συνοψίζω πως οι Opeth καταφέρνουν για μια ακόμα φορά, με τη νέα τους ζωντανή κυκλοφορία υπό τον τίτλο "Garden Of The Titans", να αποδείξουν ότι η θέση μεταξύ των κορυφαίων είναι καλά καπαρωμένη. Επιτρέψτε με να επιχειρηματολογήσω λίγο επί αυτού (όσοι δεν μου επιτρέπετε, το νόημα το έχετε διαβάσει ήδη).\nΑρχικά, η περίσταση ήταν ξεχωριστά διαφορετική από τις συνήθεις και είμαι σίγουρος πως κάτι τέτοιες περιπτώσεις τον «γαργαλάνε» τον Akerfeldt να τις αξιοποιήσει. Έτσι, η εμφάνιση στο Red Rock αμφιθέατρο, λίγο έξω από το Denver των ΗΠΑ, στην κοινή περιοδεία με τους Gojira και τον Devin Townsend (από αυτές που δεν θα βλέπαμε ποτέ εδώ ή θα ήταν ολόκληρη ημέρα φεστιβάλ) αποτελούσε ένα venue διαφορετικό από αυτά που παίζει μια metal μπάντα, έστω και του διαμετρήματος των Σουηδών. Όντως, πρόκειται για έναν εντυπωσιακό χώρο, με τις το φυσικό σκηνικό γύρω-γύρω και την αμφιθεατρική εξέδρα σε απόσταση ασφαλείας από την πολύ όμορφη σκηνή που έχει στηθεί στη μέση να το καθιστούν διαφορετικό από τα συνήθη.\nΌμως, εκείνο το βράδυ του Μαΐου της περσινής χρονιάς δεν ήταν όλα τόσο ιδανικά, καθώς ο Akerfeldt αναφέρει 2-3 φορές κατά τη διάρκεια της εμφάνισης πως τα χέρια του έχουν παγώσει και (βεβαίως) αστειεύεται πως σκόπευε να βγάλει το δερμάτινο μετά το πρώτο τραγούδι. Μόνο ο Mendez τολμάει να σταθεί με κοντομάνικο και ο Axenrot να βγάλει το δερμάτινο, αλλά τελικά η εικόνα μάλλον κολακεύει ακόμα περισσότερο την μπάντα για κάποιο λόγο, η οποία στην απόδοσή της δεν φαίνεται να επηρεάζεται ούτε από τις χαμηλές θερμοκρασίες.\nΠλέον, οι Opeth μοιάζουν με κάτι παραπάνω από μια καλοκουρδισμένη μηχανή στα γρανάζια της οποίας παίζουν όλοι πολύ σημαντικό ρόλο, αλλά θα μου επιτραπεί να ισχυριστώ πως μετά τον Akerfeldt είναι η συνεισφορά του Svalberg που ξεχωρίζει, όχι μόνο γιατί τα πλήκτρα έχουν περισσότερο χώρο, αλλά γιατί με τα δεύτερα φωνητικά του ανεβάζει επίπεδο τις ζωντανές τους εκτελέσεις. Όταν ακούς τραγούδια σαν το "The Wilde Flowers" ή το "In My Time Of Need" και ακόμα περισσότερο στην διπλή φωνητική ερμηνεία του "Cusp Of Eternity" που εκτελεί τέλεια παρέα με τον Akesson είναι άμεσα αντιληπτός ο ισχυρισμός μου.\nΕπίσης, είναι φανταστικό το πώς η συναυλία μοιάζει να ρέει αβίαστα από το "Sorceress" στο "Ghost Of Perdition" ή από το "Demon Of The Fall" στο "The Wilde Flowers" κι από το "Era" στο "Deliverance" και σε κάνει να σκέφτεσαι πως ηχητικά τα τραγούδια θα μπορούσαν να ανήκουν στο ίδιο άλμπουμ. Οι Opeth έχουν φτάσει στο τέλειο σημείο ομογενοποίησης της μουσικής τους μέσα από τις ζωντανές εκτελέσεις των τραγουδιών και οφείλει κάποιος πραγματικά να τους βγάλει το καπέλο σε αυτόν τον τομέα.\nΠαράλληλα, τα visual effects στη σχετικά μεγάλη σκηνή δένουν άψογα και ανεβάζουν ακόμα περισσότερο το οπτικό κομμάτι της DVD κυκλοφορίας, ενώ ο ήχος είναι τόσο αψεγάδιαστος που αν δεν ξέρεις πόσο αυθεντικός (και τελειομανής) τύπος είναι ο Akerfeldt θα πίστευες ότι μπορεί και να τον έχουν πειράξει, κάτι για το οποίο επίσης αστειεύεται κάποια στιγμή.\nΌσοι νομίζετε ότι το "Garden Of The Titans" αποτελεί «μια ακόμα live κυκλοφορία» από τους Opeth και είναι μάλλον περιττή, θα χάσετε αν δεν δείτε αυτό το DVD (ή δεν ακούσετε το ηχητικό μέρος του). Στο κάτω-κάτω έχει μόνο δέκα τραγούδια, διαρκώντας το τυπικό της μιάμισης περίπου ώρας που παίζουν συνήθως (πέραν των επετειακών εμφανίσεων). Πρακτικά, αυτό είναι το μόνο του μειονέκτημα: σε αφήνει να θες κι άλλο, καθώς η μπάντα προσπαθεί να καλύψει την υπερπλούσια δισκογραφία της, με ένα μόνο τραγούδι από κάθε άλμπουμ, εκτός από το "Sorceress" για το οποίο περιοδεύουν και το "Blackwater Park" το οποίο αγνοούν επιδεικτικά...\nΜισό λεπτό να σκεφτώ αν ξέρω πολλές μπάντες - και ειδικά αυτού του επιπέδου - που τολμούν να μην παίξουν ούτε νότα από το καλύτερο και πιο δημοφιλές άλμπουμ τους. Σωστά μαντέψατε...


Το MyCat είναι μια από τις μεγαλύτερες ελληνικές διαδικτυακές κοινότητες με 94,525 εγγεγραμμένα μέλη και 715,486 μηνύματα σε 22,613 θέματα. Αυτή τη στιγμή μαζί με εσάς απολαμβάνουν το MyCat άλλα 369 άτομα.\n3lbereth, Aleksa, altavm16, charlie2alpha, DiFeark, FollowCsa, JulioVOM, mirandajf1, peristeri1, rosebt60, Selina Kyle, wawadib, wendiae2, zigzagalm, Δημήτρης Σ, Φυλλίτσα


H Carlyle κοντά σε συμφωνία εξαγοράς της Flender από τη Siemens έναντι 2... | Capital\nΔευτέρα, 26-Οκτ-2020 10:25\nH Carlyle κοντά σε συμφωνία εξαγοράς της Flender από τη Siemens έναντι 2 δισ. ευρώ\nH Carlyle βρίσκεται ένα βήμα πριν τη συμφωνία με την Siemens για την εξαγορά της Flender έναντι περίπου 2 δισ. ευρώ (2,4 δισ. δολ.), σύμφωνα με πηγές με γνώση του ζητήματος τις οποίες επικαλείται το πρακτορείο Bloomberg.\nΗ αμερικανική εταιρεία και ο γερμανικός κολοσσός βρίσκονται στη φάση οριστικοποίησης των λεπτομερειών του deal, το οποίο θα μπορούσε να ανακοινωθεί ακόμη και εντός της τρέχουσας εβδομάδας, με τις πηγές να ζητούν να μην κατονομαστούν, καθώς οι συζητήσεις έχουν ιδιωτικό χαρακτήρα.\nΗ Carlyle φέρεται να "κέρδισε" την κούρσα από την καναδική Brookfield Asset Management, σύμφωνα πάντα με το Bloomberg, ωστόσο οι διαπραγματεύσεις θα μπορούσαν ακόμη να παραταθούν ή και να μην οδηγήσουν σε συμφωνία. Εκπρόσωποι τόσο της Siemens, όσο και των Carlyle και Brookfield αρνήθηκαν να σχολιάσουν επισήμως το ζήτημα.\nΗ Siemens εξέταζε καιρό είτε μία πώληση είτε ένα spinoff για την Flender, την οποία εξαγόρασε το 2005 από την Citigroup. Η μονάδα παράγει εξοπλισμό ο οποίος χρησιμοποιείται σε δραστηριότητες από την παραγωγή τσιμέντου και την ναυπηγική βιομηχανία μέχρι την ζυθοποιία και την εξόρυξη πετρελαίου.\nΒασικά προϊόντα της εταιρείας αποτελούν τα συνδετικά βάρους 150 τόνους που ενώνουν τις λεπίδες των τουρμπινών των ανεμογεννητριών με τις γεννήτριες ρεύματος.\n08:34 Τι εννοούσε ο Άδωνις;\n08:23 Όλα τα "πακέτα" επιδοματικής ενίσχυσης των ανέργων έως τέλος του έτους\n08:12 Στη Θεσσαλονίκη ο Κ. Μητσοτάκης- Σε "εύθραυστη" κατάσταση 18 περιοχές της χώρας από την πανδημία\n08:03 Τα φορο-"δώρα" του Δεκεμβρίου για εργαζόμενους, επιχειρήσεις, ιδιοκτήτες ακινήτων\nΤι εννοούσε ο Άδωνις; (6)\nΛύσεις υπάρχουν, αν θέλουμε να τις δούμε (2)\nΣτη Θεσσαλονίκη ο Κ. Μητσοτάκης- Σε "εύθραυστη" κατάσταση 18 περιοχές της χώρας από την πανδημία (1)


ΒΡΩΜΙΚΟ@blogspot.com: Kάμπριο Mercedes Benz S τούρμπο του 1928\nΜία κάμπριο Mercedes Benz S τούρμπο του 1928, με κινητήρα 6,8 λίτρων και τελική άνω των 160 χλμ./ώρα, από την οποία δεν έχει αλλαχτεί ούτε…\nμπουζί, «θυμήθηκαν» οι απόγονοι του αρχικού ιδιοκτήτη.\nΟ οίκος δημοπρασιών Μπόνχαμς βγάζει το Σεπτέμβριο στο σφυρί ένα μοναδικό εύρημα: Μία αυθεντική κάμπριο Mercedes Benz S τούρμπο του 1928, η οποία βρίσκεται στην αρχική της κατάσταση, χωρίς να έχει οποιαδήποτε ζημιά ή αλλαγή.\nΟ κινητήρας του, χωρητικότητας 6,8 λίτρων, σχεδιάστηκε από τον θρυλικό Φέρντιναντ Πόρσε και του δίνει ταχύτητα που ξεπερνά τα 160 χλμ./ώρα.\nΤο ιστορικό αυτοκίνητο που επανέφερε την εταιρεία στην κορυφή των κατασκευαστών γρήγορων και πολυτελών αυτοκινήτων υψηλής ποιότητας κατά το Μεσοπόλεμο, είχε αγοραστεί στη Βρετανία αμέσως μετά την επίσημη παρουσία του και παρέμεινε σε χρήση μέχρι το 1950.\nΣτη συνέχεια ο ιδιοκτήτης του, διάσημος πρωτοπόρος μηχανικός, για κάποιο λόγο το… ξέχασε στο γκαράζ. Η «χαμένη Μερσεντές» ανασύρθηκε από εκεί από τον εγγονό του τον 21ο αιώνα, δηλαδή έξι δεκαετίες αργότερα!\nΑπό το tosokaki.blogspot.gr\nΑναρτήθηκε από ΒΡΩΜΙΚΟ@blogspot.com στις 9:25 π.μ.